ועדת הכנסת, כנסת 25, פרוטוקול מספר 45, 2023-05-14 00:00

אופיר כץ: שלום לכולם

אופיר כץ:  אני מתכבד לפתוח את ישיבת ועדת הכנסת

אופיר כץ:  התקבלה בקשה מיושב ראש ועדת הכספים על מיזוג

אופיר כץ:  אני אקריא

אופיר כץ:  למזג את הסעיפים הבאים, בתוך פרק כ' (רשויות מקומיות), כמפורט להלן, להביאן כהצעת חוק אחת לקריאה השנייה והשלישית

אופיר כץ:  1

אופיר כץ:  פרק כ' (רשויות מקומיות), סעיף 78 וסעיף 79, מתוכו סעיפים 1, 2, 5, 6(א) עד (ג), 7, 25-23 (בעניין כספי הקרן להרחבת ההשקעה בתושב, הקצאתם ומקורות הקרן); 2

אופיר כץ:  פרק כ' (רשויות מקומיות) סעיף 79, מתוכו סעיפים 4-3, 22-8, 26, (בעניין הקמת הקרן ומועצת הקרן להרחבת ההשקעה בתושב)

זאב אלקין: למה צריך למזג אותן? אפשר להסביר?      

משה גפני: אדוני היושב ראש, חברי הכנסת, אנחנו דנים בחוק ההסדרים בקרן הארנונה ואני ביקשתי שינסו להגיע להסכמה בין השלטון המקומי לבין הוועדה לבין משרד האוצר על מנת שתהיה הסכמה פחות או יותר על נושאים שונים ובין יתר הדברים היה גם על הנושא של הקרן עצמה

משה גפני:  הגיעו להסכמה, זה מה שנאמר לי, אני גם הייתי בחדר

זאב אלקין: זה לא נראה ככה לפי הקולות בחוץ

שרון ניר: איך אפשר להגיע להסכמה כשגוזלים את הרשויות?      

משה גפני: אני שמעתי על הסכמה, אני לא הולך להעיד בבית הדין בעניין הזה, אני רק אומר לכם - - -     

קריאה: לא הייתה שום הסכמה

שרון ניר: כל החוק הזה מקורו בחטא

אופיר כץ: אני מבקש לא להפריע

כרמל שאמה-הכהן: יש פה הסכמה שלא הייתה הסכמה, מכאן אפשר להמשיך

חיים גבתי: עם אקדח טעון

זאב אלקין: אז בשביל מה למזג, אם אין הסכמה?      

אופיר כץ: אדוני היושב ראש, הייתה הסכמה

אופיר כץ:  זה מה ששאלת אותי בוועדת הכספים, האם הושגה הסכמה ואמרנו שהייתה הסכמה וגם נציגי האוצר אמרו שהייתה הסכמה ו - - -      

חיים גבתי: חברים, לא הייתה הסכמה

קריאה: לא הייתה הסכמה

כרמל שאמה-הכהן: אין הסכמה

חיים גבתי: אף אחד מאיתנו לא היה פה ביום חמישי אחרי שישבתם וניהלתם - - -     

אופיר כץ: חברים, אני מבקש לא להפריע

קריאה: אי אפשר להגיד שהייתה הסכמה, לא הייתה הסכמה

אופיר כץ: אתה היית פה ביום חמישי?      

קריאה: כן, אנחנו היינו

כרמל שאמה-הכהן: אם לא היינו לא הייתה הסכמה

אופיר כץ: אני גם הייתי ואני הייתי בתוך האירוע, כמו רבים וטובים שהיו

כרמל שאמה-הכהן: אין הסכמה

חיים גבתי: לא הייתה הסכמה

קריאה: איך יש הסכמה ומחר המדינה מושבתת?      

אופיר כץ: אני מבקש, חברים - - -     

רותם ידלין: יו"ר השלטון המקומי אומר שלא הייתה הסכמה

אופיר כץ: אני רוצה שיהיה פה דיון מסודר, שאנחנו נקשיב אחד לשני

זאב אלקין: אבל בשביל מה הדיון?      

אופיר כץ: שנייה, זאב

זאב אלקין: אני מנסה להבין, אם אין הסכמה למה צריך למזג? הרי ועדת הכנסת פיצלה

אופיר כץ: כל המטרה הרי הייתה שהאוצר הביא מספרים באמת גבוהים ואמרנו את זה מהרגע הראשון ואז התחיל משא ומתן לגבי המספרים, איך לעשות את החוק הזה

אופיר כץ:  אני כל הדרך אמרתי שאני לא רוצה לעשות את החוק הזה כשלא תהיה הסכמה וחתרנו להסכמה והיו לי שעות רבות עם ראשי - - -     

שרן השכל: אז אין הסכמה

אופיר כץ: שרן, אל תפריעי לי

שרן השכל: לא, אתה היית איתנו בפנים אל תוך הלילה

אופיר כץ: לא, אל תפריעי לי

אופיר כץ:  נכון, היינו, אבל אל תפריעי לי עכשיו כשאני - - -     

שרן השכל: אין הסכמה

שרון ניר: כולל בדיונים שעשינו לפני חודש

אופיר כץ: שרן, את בקריאה ראשונה

שרן השכל: זה נוח

אופיר כץ: לא, לא נוח, את יודעת איך זה עובד

אופיר כץ:  אני אתן לך זכות דיבור כמובן, אבל כרגע אל תפריעי לי, בבקשה

משה גפני: ולכן, אדוני היושב ראש, היות שבהסכמות שהיו, לפחות מה שאני יודע, אז גם הפחיתו את הסכומים, גם יצרו רשויות רבות, גם הנושא הזה של סוציואקונומי, גם הנושא של הפריפריה הגיאוגרפית, היו שינויים - - -      

חיים גבתי: אדוני יושב ראש ועדת הכספים, אתה יודע שזה לא נכון

חיים גבתי:  ביקשנו נתונים, עד עכשיו לא קיבלנו

חיים גבתי:  ניפחו את הנתונים ל-80,000 היתרים כשיש 30,000

חיים גבתי:  זה משמעותי מאוד

אופיר כץ: חיים, אל תפריע

אופיר כץ:  אני אאפשר לך, אתה יודע שאני אאפשר לך

חיים גבתי: אתה יכול גם להוציא אותי

משה גפני: אני סמכתי שהגיעו להסכמה ושהופחתו הסכומים, שירדו כל הדברים האלה

משה גפני:  אנחנו גם יכולים לנתח את זה, אבל נניח את זה לוועדה, לא רלוונטי כל העניין

משה גפני:  חלק מהעניין של ההסכמות וחלק ממה שדיברנו זה שגם כאשר מקימים את הקרן, שיהיה שם ייצוג הולם לשלטון המקומי ולא שיביאו איזה כמה חברים שמי שיחליט עליהם זה שר האוצר, או מי שיחליט עליהם זה משרד האוצר עצמו

משה גפני:  אמרנו שזה לא יכול להיות ואנחנו ביקשנו להגיע להסכמה בעניין הזה

משה גפני:  ומכיוון שאנחנו לא רוצים להשאיר את זה ככה באוויר, שזה יישאר כמו החוק - - -     

זאב אלקין: אבל לא הגעתם להסכמה

אופיר כץ: זאב, לא להפריע

זאב אלקין: אבל אני מנסה להבין

אופיר כץ: לא, אתה תבין

אופיר כץ:  כשתהיה לך זכות דיבור אתה תדבר

זאב אלקין: אני מקשיב ל - - -     

אופיר כץ: זאב, אתה לא בזכות דיבור

משה גפני: לא, לא חייבים הכול להבין, רק אני חושב מה היה קורה אם אתה היית צריך להסביר במקומי, אם מישהו היה מפריע לך מה היית עושה

זאב אלקין: הייתי מבין שזה חסר סיכוי ויורד מזה

אופיר כץ: זאב, אתה לא מפריע לו

משה גפני: כן, כן, הכול בסדר, עברנו בית ספר אצלך

משה גפני:  ולכן אני סבור, ואני אמרתי את זה גם בוועדה, שאם אנחנו רוצים לעכב ולעשות כל מה שאפשר על מנת שזה יהיה מסודר ונורמלי צריך להקל גם בנושא הזה של הקמת הקרן, ולכן אי אפשר לנתק אותה אחת מהשנייה, לכן ביקשתי, אדוני היושב ראש, ממך את המיזוג, על מנת שנוכל גם לפתור את הבעיות האלה שהתבררו בהצעת החוק המקורית

זאב אלקין: אדוני היושב ראש, שאלת הבנה, לפני שאנחנו פונים לדיון

אופיר כץ: לא, אבל זה לא התור שלך

אופיר כץ:  אתה רשום

זאב אלקין: לא, שאלת הבנה

אופיר כץ: כשיהיה התור שלך לדבר תשאל

אופיר כץ:  בבקשה, ולדימיר

ולדימיר בליאק: תודה רבה, אדוני היושב ראש

ולדימיר בליאק:  מדברים פה על הסכמה, האמת שאני הייתי בכל הדיונים בוועדת הכספים מתחילת האירוע, שמונה או תשעה דיונים

ולדימיר בליאק:  אני לא יודע אם הייתה הסכמה ואני אסביר לכם מדוע אני לא יודע, כי הקואליציה בחרה לנהל את האירוע מחוץ לוועדה

ולדימיר בליאק:  לא היה דיון אמיתי על החוק בכל הזמן הזה ששרפנו בוועדת הכספים

ולדימיר בליאק:       החוק הזה לא היה מבושל מלכתחילה, הוא מעורר הרבה מאוד אמוציות ושאלות ואנחנו שומעים את התגובה החריפה של השלטון המקומי

ולדימיר בליאק:  הפיצול שלו מלכתחילה היה לא נכון ולא מקצועי, אבל מאז האירוע הזה הסתבך, הוא הסתבך כבר כמה פעמים ואתם לא מצליחים להתקדם ולכן בנסיבות שנוצרו אני מציע לסגור את האירוע, לסיים אותו עכשיו, להוציא את החוק הזה מחוק ההסדרים ולהתקדם

ולדימיר בליאק:  תודה רבה

כרמל שאמה-הכהן: תודה רבה

אופיר כץ: סליחה, מה? בלי מחיאות כפיים

כרמל שאמה-הכהן: מגיע לו

מתן כהנא: אתה צועק על ראשי רשויות מהליכוד

שרון ניר: לוקחים להם כסף

אופיר כץ: שלא יהיו מחיאות כפיים, בבקשה

מתן כהנא: אדוני יושב ראש הוועדה, ככה אתה מתנהג לראשי רשויות מהליכוד?      

קריאה: להוציא את זה מחוק ההסדרים, זה הדבר הנכון

אופיר כץ: בבקשה, שרון

משה גפני: אני האמת כל הזמן מתלבט, למה לא בא אף ראש עיר שנהנה מהחוק הזה?      

כרמל שאמה-הכהן: הם מתביישים בו

קריאה: אף אחד לא באמת נהנה

ינון אזולאי: הם מפחדים, הם אמרו לי

ינון אזולאי:  אני אמרתי את זה על השולחן, הם מפחדים

ינון אזולאי:  הם אמרו לי: אני מפחד

ינון אזולאי:  אנחנו יודעים את זה

ינון אזולאי:  הרב גפני, הם דיברו איתנו בטלפון

שרן השכל: כי הם מבינים שזה רק מנציח את הפערים, הם מבינים שבסוף הם לא ייהנו מזה, הם מבינים שרשויות יפשטו את הרגל והם לא חסרי אחריות כמוכם

אופיר כץ: לא להפריע

אופיר כץ:  זכות הדיבור של חברת הכנסת שרון ניר, בבקשה

שרון ניר: טוב, קודם כל אני רוצה להגיד שהחוק הזה מקורו בחטא, ובגלל זה כל הדיון הנוכחי

שרון ניר:  צריך להגיד את זה בצורה הכי ישירה

שרון ניר:  חוק שנועד לקחת כסף מאזרחים, מתושבים שמשלמים ארנונה, ולהעביר אותו לשימושים שהממשלה צריכה לקבוע איך הם ייראו וגם להכניס את היד לכיס ולשלם אותם זה חוק שפסול מעיקרו וצריך להבין את זה

שרון ניר:  לא ייתכן שתושבים ישלמו ארנונה, יקימו מזה קרן והכסף לא יחזור לשימושים של אותם תושבים

שרון ניר:  זה נראה לי כל כך פסול ומעוות ולא נכון, זה הדבר הכי בסיסי שצריך לעמוד לנגד עינינו

שרון ניר:       אנשים משלמים ארנונה בשביל דבר אחד בסיסי, בשביל שימושים, בתחום החינוך, בתחום התשתיות, שימושים שיהיו בתוך השלטון המקומי ועכשיו מה שעושים זה לוקחים את הכסף הזה ומזיזים אותו על פי ראיית הממשלה ולא על פי ראייה של הרשות המקומית

שרון ניר:  לכן יש פה טעות, זה פשוט גזל

שרון ניר:  זה לקחת מלמטה ולהציף אותו למעלה ולעשות בו איזה שהיא הסדרה על פי ראייה של הממשלה

שרון ניר:  זה פשוט לא בסדר

שרון ניר:  תודה

אופיר כץ: תודה

אופיר כץ:  שרן השכל, בבקשה

שרן השכל: תודה רבה

שרן השכל:  קודם כל אפשר לבוא כבר בצורה מאוד מאוד ישירה ולומר שהחוק הזה זה בעצם חוק שוד הארנונה

שרן השכל:  אתם נראה לי החלטתם בקואליציה הנוכחית שלכם, בממשלה הנוכחית, לשחוט את כל הפרות הקדושות

שרן השכל:  מס ישיר שאזרחים משלמים בשביל שירותים שלהם ואתם עכשיו גונבים להם אותו, לאן? לאן שאתם רוצים

שרן השכל:  מה שינציח את הפערים האדירים שגם ככה קיימים

שרן השכל:  אילת, עוד עשר שנים, ראש העיר אומר לכם, הולך לפשוט את הרגל

שרן השכל:  הולכים לקחת כספים מבית שאן

שרן השכל:  אל תדברו איתנו על פריפריה לא פריפריה, מה, רמת גן צריכה עכשיו להעביר כסף לבת ים?      תאחדו, תאחדו את הקווים המוניציפליים

שרן השכל:  יש מיליון ואחד פתרונות נורמליים הגיוניים, מה קרה למר כלכלה? נתניהו אמר, מה הייתה כותרת הבחירות? חזק בכלכלה

שרן השכל:  אפס בכלכלה

שרן השכל:  אתם החלטתם לבוא ולהחריב את הכלכלה של מדינת ישראל

שרן השכל:  ארבעה חודשים אתם בשלטון ובמה לא נגעתם? מה לא שחטתם? גם עכשיו את זה? אתם הולכים לפגוע בחינוך של הילדים שלנו, בתשתיות, בפינוי אשפה, ואתם הולכים לגרום לרשויות מקומיות לפשוט את הרגל

שרן השכל:       החוק הזה פוצל כדי לתת לכם חבל הצלה, הוא נותן לכם חבל הצלה, הוא אומר: חצי העברנו החוצה, נדבר על זה אחר כך

שרן השכל:  זאת אומרת את החוק הזה אי אפשר ליישם עד שנסיים אותו במלואו ואתם עכשיו החלטתם על הראש של ראשי הרשויות, שלכם, של הליכוד, להביא את החוק הזה

שרן השכל:  אתם מבינים מה אתם עושים? קחו את חבל ההצלה הזה, תשאירו את זה בחוץ, תוודאו שהחוק הזה לא יבוא, תמסמסו את זה, תורידו את זה כבר מחוק ההסדרים, זה חוק גרוע

שרן השכל:       איך אתם מסוגלים לעשות את זה? עוד חמש או עשר שנים יבואו אליכם, כל מי שמגיע ומצביע עכשיו בעד יגידו לכם: אתם יודעים מה? העיר הזו פשטה את הרגל בגללכם, כי אתם הסכמתם להיות חותמת גומי על הדבר ההזוי הזה

שרן השכל:  אין עוד פרה קדושה שאי אפשר לגעת בה? נראה לי שכרגע אתם החלטתם שחצי מדינה הולכת לסחוב את החצי השני על הגב שלה

שרן השכל:  הדבר הזה הוא ביזיון, הוא יהיה אות קין על המצח שלכם אם אתם תעבירו את הדבר הזה

אופיר כץ: תודה, שרן

אופיר כץ:  חבר הכנסת אלקין, בבקשה

זאב אלקין: אדוני היושב ראש, אני חייב להגיד שכל הדיון הזה בחטא יסודו וצריך להבין מה קורה כאן

זאב אלקין:  באה ממשלה ואומרת שאנחנו עושים את זה כדי לעודד דיור ולעזור לרשויות שבונות, אבל היא לא מספרת שהיא במקביל למעשה ביטלה החלטה של הממשלה הקודמת על כל יחידת דיור לתת 30,000 שקל לרשויות

זאב אלקין:  מדינה שמרוויחה הון תועפות מהקרקע החליטה לקחת את הכסף הזה מרשויות מקומיות ועכשיו היא מוצאת פתרון פשוט שרשות אחת תשלם לרשות אחרת

זאב אלקין:       הרי זה הזיה

זאב אלקין:  זה כסף שלא היה מתוכנן בהכנסות, הוא גדל דרמטית בגלל עליית מחירי הדיור, ובמקום כמו שעשו בממשלה הקודמת, להחזיר אותו חזרה לרשויות כדי לחזק אותם כדי שהם יוכלו להתמודד עם הבנייה, עכשיו רשות אחת תממן רשות אחרת

זאב אלקין:  זה שורש הבעיה

זאב אלקין:  אני מבין את אגף התקציבים, הוא לא אהב את ההחלטה לתת אז לרשויות המקומיות, אז עכשיו הגיעה שעתו היפה, הוא החליט לקחת כסף חזרה לקופת המדינה ובמקביל שמישהו אחר ישלם

זאב אלקין:  זה דבר אחד

זאב אלקין:      הדבר השני, חבר הכנסת גפני, אמרתי לך אז בוועדת הכספים, רצית להגיע להבנות, לא מנהלים משא ומתן תחת טילים

זאב אלקין:  כל הרעיון לקדם את החוק הזה בוועדת הכספים כשחלק מראשי הרשויות שיושבים כאן, נופלים טילים על התושבים שלהם והם לא יכולים לבוא לדיון - - -     

חיים גבתי: זה מה שגרם לתושבים להתעורר, כשהם הבינו שמנהלים לנו מה שנקרא מלחמה על הכיס שלנו כשיש טילים, כשאף אחד לא באמת יכול להגיע

זאב אלקין: ברור, בוודאי

זאב אלקין:  אמרתי לך אז, אדוני יושב ראש ועדת הכספים, תעצור את הדיון, אי אפשר כשנופלים טילים גם לקחת כסף מאותם אנשים שיושבים במקלטים

זאב אלקין:  אי אפשר, לא עושים את זה ככה, אי אפשר לא לתת לראשי רשויות לבוא ולדבר ולאן הגענו? הגענו למצב הרבה יותר בעייתי ממה שהיית לפני שלושה ימים

זאב אלקין:  אם היית מקשיב לנו אז היית עוצר את הדיון - - -     

משה גפני: לכן לא רציתי שיצביעו בזמן הטילים, עכשיו אחרי הפסקת אש אנחנו מדברים על הצבעות

שרן השכל: זה לא משנה, שלושה דיונים, תמיר עידאן ושי חג'אג' לא יכלו להגיע לדיון

זאב אלקין: ולכן שברו פה את כל הכללים בטיפול בחקיקה הזאת

זאב אלקין:  חקיקה כזאת לא מעבירים בחוק ההסדרים

זאב אלקין:  חקיקה כזאת צריך לעשות – אתה יודע מה? צריך למזג, רק לכיוון הפוך, צריך לקחת את הסעיף שנשאר בוועדת הכספים, לחבר אותו לזה שפיצלנו כאן בוועדת הכנסת ולהשאיר את זה לדיון

זאב אלקין:  אתם רוצים לנהל משא ומתן עם השלטון המקומי תנהלו, משא ומתן לא עם אקדח טעון לרקה כשתיכף צריך להצביע על תקציב וחוק ההסדרים

זאב אלקין:      ואני אגיד לכם עוד משהו, אופיר, ולכן חבל על כל הטקס

זאב אלקין:  הרי אתם יודעים שהפסדתם, אתם יודעים שברגע שהשלטון המקומי הכריז על שביתה הוא בסוף ינצח כי תושבים לא יהיו מוכנים שייקחו מהם את הכסף בגלל שהמדינה החליטה לקחת את הכסף שהיא קודם הבטיחה לתת

זאב אלקין:  אתם תפסידו במלחמה הזאת, אתם יודעים את זה כבר עכשיו

זאב אלקין:  לכן כל בזבוז הזמן הזה הוא מיותר, תבינו שזה מה שקורה, תפצלו את הסעיף השני, תחברו אותו באמת עם קרן הארנונה, תשאירו את זה לוועדת הכספים להמשך דיון

זאב אלקין:  ללכת עם ראש בקיר, כבר הלכתם עם ראש בקיר ותראו לאן הגעתם

זאב אלקין:  הרי אתם יודעים איך זה נגמר, אז למה לעשות את כל הסאגה הזאת? תתעשתו לפני שזה יהיה מאוחר

אופיר כץ: תודה, זאב

זאב אלקין: ואני אגיד לך עוד משהו

זאב אלקין:  אני לא זוכר מתי היה מצב שחברי כנסת מהליכוד יצאו בצורה כזאת חוצצת נגד מרכז השלטון המקומי וראשי עיר מהליכוד

זאב אלקין:  לא היה דבר כזה

אופיר כץ: תודה

אופיר כץ:  חבר הכנסת זאב, סיימת

אופיר כץ:  חברת הכנסת יוליה מלינובסקי

שרן השכל: הם כבר אומרים שהיה עדיף ממשלת השינוי

שרן השכל:  ראשי רשויות של הליכוד אומרים שהיה עדיף - - -      

אופיר כץ: שרן השכל, את בקריאה ראשונה

אופיר כץ:  בבקשה, יוליה

יוליה מלינובסקי: תודה רבה, אדוני היושב ראש

יוליה מלינובסקי:  גילוי נאות, 13 שנה חברת מועצה בחולון, קצת מבינה, קצת מכירה, יש פה הרבה אנשים מהשלטון המקומי

יוליה מלינובסקי:  השלטון המקומי זה עמוד התווך של מדינת ישראל, אנחנו ראינו את זה בקורונה, אנחנו ראינו את זה עכשיו במלחמה, אנחנו רואים את זה בעצם כל הזמן, הם יודעים להתנהל

יוליה מלינובסקי:  כי בסוף ראש העיר נבחר בפתק איש, מצביעים לפלוני או אלמוני והם נותנים דין וחשבון לתושבים שלהם

יוליה מלינובסקי:       אין שם משחקים, לא מפלגות, לא פריימריז, לא עניינים, לא קומבינות, שום דבר

יוליה מלינובסקי:  הוא טוב אנשים יצביעו לו, הוא בנה בתי ספר, הוא ניקה את העיר, הוא נתן את השירותים, יצביעו לו או לה

יוליה מלינובסקי:  אם לא, שלום ולהתראות הביתה

יוליה מלינובסקי:       לא זכור לי פעם שהייתה כזו התאחדות בין כל ראשי הרשויות

יוליה מלינובסקי:  זה לא קשור לפוליטיקה, זה כל הקשת הפוליטית, זה בלי שום קשר לדעות פוליטיות, הם פשוט מבינים את גודל האסון הזה

יוליה מלינובסקי:  אני שמעתי את הטענה על צדק חלוקתי, היה פעם זה שאמר לפני 100 שנה, אחד, בטח אחמד טיבי מכיר, ניקח את הכול מהעשירים ונחלק לעניים, בסוף כולם נהיו עניים

יוליה מלינובסקי:  זה כבר היה, הניסיון הזה כבר קרה, אז לא צריך לעשות את אותן טעויות

יוליה מלינובסקי:      לגמרי אפשר להבין שרשויות שאין להן או שהם לא יכולים או שיש בעיה צריך לחזק אותן

יוליה מלינובסקי:  איך מחזקים? לא מזה שלוקחים ממישהו אחר, זה קומוניזם

יוליה מלינובסקי:  בונים תשתיות, עושים פיתוח, בונים בתי ספר, מביאים אוכלוסייה יותר חזקה

יוליה מלינובסקי:  ככה מחזקים

יוליה מלינובסקי:  אבל זה שאתה תיקח מכל אחד מאלה ובסוף התושבים ידרשו דין וחשבון מהם, כי זה כסף לא פרטי שלהם, זה כסף של התושבים שלהם, אנשים ששילמו ארנונה, אנשים שלמשל סבלו מפיתוח

יוליה מלינובסקי:  אתה בטח מכיר, לעשות פיתוח זה לא זבנג וגמרנו, זה תכניות, זה השקעה

יוליה מלינובסקי:  זה שיש לידך אזור שעושים שם פיתוח תשתיות אתה חי בפקקים ובלכלוך ובבלגן, הם יצטרכו לתת דין וחשבון

יוליה מלינובסקי:       מה שאמר זאב אלקין, פה אני לגמרי מסכימה

יוליה מלינובסקי:  אתם חושבים שאתם תלכו בכוח ועוד יותר בכוח ועוד קצת בכוח, זה לא יעבוד לכם

יוליה מלינובסקי:  פה זה כבר ציבור שלם, כולל ראשי רשויות מכל הקשת הפוליטית וכבר תושבים שמבינים שבעצם הולכים לגנוב אותם, פשוטו כמשמעו

יוליה מלינובסקי:  תעזבו את זה, תנהלו את זה בצורה אחרת, ברגוע, במקומות אחרים

יוליה מלינובסקי:  אפשר לחשוב על פתרונות, גם המדינה חייבת להשתתף

יוליה מלינובסקי:  זה לא חוכמה לקחת ממישהו אחד ולתת את זה למישהו אחר

יוליה מלינובסקי:  תורידו את זה מסדר היום

אופיר כץ: תודה

אופיר כץ:  חבר הכנסת חמד עמאר

חמד עמאר: אדוני היושב ראש, חשבתי שנגיע לכאן למיזוג החוק ולהוציא אותו מחוק ההסדרים

חמד עמאר:  בדרך כלל חוק ההסדרים בא להשלים את התקציב

חמד עמאר:  חסר 400 מיליון שקל, מחוקקים איזה חוק שיביא את ה-400 מיליון שקל, ישפיע על התקציב, אגף התקציבים בא נלחם, אם תוציאו את זה מחוק ההסדרים יהיה לנו מחסור של 400 מיליון שקל, אנחנו נצטרך לקצץ, אבל הנושא לא כאן, אנחנו לוקחים מהרשויות מה שאומרים עכשיו, לוקחים מהרשויות החזקות ונותנים לרשויות החלשות

חיים גבתי: גם זה לא נכון

חמד עמאר: יצא לי ככה במקרה, מנתונים שהעביר לי משרד האוצר ואגף התקציבים, הסתכלתי על היתרי בנייה במגזר הדרוזי, במקרה, רציתי לדעת כמה המגזר הדרוזי יקבל, ואז הלכתי ליישוב עוספייה, יישוב לא גדול, קרוב ל-17,000 תושבים, נראה כמה היתרים קיבלו בשנת 22' ואז לפי זה נגיד כמה יקבלו כסף ביישוב הזה

חמד עמאר:  ואז התברר לי, אדוני היושב ראש, שאתה מנהל את הישיבה, וכבוד יושב ראש ועדת הכספים, חברי גפני, אתה יודע כמה היתרים הוציאו בעוספייה בשנת 2022? אני זורק לכם שאלה לכולם

חמד עמאר:  אבל אתם לא תדעו לענות על זה

יוליה מלינובסקי: אפס

חמד עמאר: אפס היתרים, אפס היתרים

חמד עמאר:  ואז אני אמרתי, בסדר, עוספייה, ראש הרשות, המועצה, אפס היתרים

חמד עמאר:  ואז הלכתי לירכא, שהוא יישוב שמנסה לקום על הרגליים ולנהל את עצמו

חמד עמאר:  התחיל לבנות תעשייה, מסחר, מתפתח היישוב

חמד עמאר:  אמרתי שם אולי יקבלו מהקרן הזאת כסף והתברר לי שבשנת 22' הוציאו 37 היתרים

חמד עמאר:  היישוב הזה, בלי להתפתח עוד במסחר מהצמדה וכל הדברים האלה יצטרך לשלם לקרן הארנונה

חמד עמאר:  לא יקבל כסף

חמד עמאר:  יישוב חלש, יישוב שמנסה לקום על הרגליים

חמד עמאר:       אני לא מצליח להבין את הליכוד

חמד עמאר:  האמת, אני לא מצליח להבין את חברי הכנסת של הליכוד

חמד עמאר:  יושבים כאן איתנו, מוחאים להם כפיים, כי הם מדברים מהלב, אומרים את האמת, אומרים את האמת שלהם ואנחנו מוחאים להם כפיים, ראשי רשויות מוחאים להם כפיים ואנחנו שומעים וקוראים: מי שלא יצביע נוציא אותו מהוועדה ונביא חבר כנסת אחר שיצביע

חמד עמאר:       ואני אומר לכם, ראשי רשויות, אנחנו כאן כאופוזיציה, אני ביום חמישי מאוד כעסתי על ראשי הרשויות כשאמרו לי שהם הולכים ויושבים איתם ומנסים להגיע איתם להסדרים

חמד עמאר:  אני מאוד כעסתי ויצאתי מהכנסת וחזרתי לכנסת אחרי שכעסתי, אמרתי שאנחנו, חברי כנסת של האופוזיציה, יושבים ימים ולילות כאן, נלחמים בשבילכם ואתם הולכים ומנהלים משא ומתן מאחורי הגב שלנו

חמד עמאר:  אבל אני מאמין שעכשיו אתם מבינים שהחוק הזה יפגע בכם מאוד קשה, הוא יפגע בכם מאוד קשה, ולכן חזרתם לכאן ואנחנו איתכם בעמדה הזאת

חמד עמאר:       אני אומר לך, אדוני היושב ראש, החוק הזה יהפוך את הרשויות לחלשות יותר, החזקות יהיו חלשות והחלשות יישארו חלשות

חמד עמאר:  ממשלה שרוצה לעבוד, אנחנו היינו ממשלת שינוי, כשדיברתם נתנו כסף למי שבונה, הגענו למצב של 30,000 שקל ליחידת דיור כי רצינו לעודד את הדיור, אבל לבוא ולהחליש את הרשויות החזקות בשביל לתת לרשויות החלשות, אתה בא ונותן דג, אבל אותו דג ישתמשו בו ותוך שנייה הוא ייגמר

חמד עמאר:  אני רוצה את החכה, אני רוצה את הרשת, אני רוצה שאנשים ביישובים בפריפריה, יהיה להם תעסוקה, תעשייה, מסחר, שם הכסף

חמד עמאר:  לא הכסף על חשבון הרשויות החלשות

אופיר כץ: תודה, חמד

אופיר כץ:  חבר הכנסת טיבי, בבקשה

אחמד טיבי: תודה רבה

אחמד טיבי:  אמרתי ואני חוזר כדי שחלקכם יפנימו למה שר האוצר למשל בישיבה שבה הוא נכח לא הזכיר אף יישוב ערבי בהקשר של החוק הזה, כי פשוט החוק הזה מדלג מעל היישובים הערביים, היישובים הערביים לא ייהנו אלא מפירורים, 4,000 היתרי בנייה לכל היישובים הערביים בשנה שזה שמונה מיליון שקל בלבד

אחמד טיבי:  אומרים לי שזה יגדל לאחר מכן עוד קצת, אבל יש יישובים שמקבלים ולא מפרישים, שזה ההתנחלויות

אחמד טיבי:  אני לא יודע למה לא קמה על זה זעקה, יכול להיות שיש ראשי יישובים, למשל ראשי ערים שמפחדים מסמוטריץ' כי הוא מתנחל למשל? זאת אופציה

אחמד טיבי:       הנקודה השנייה, שזה חוק שחומס את הרשויות, את העיריות

אחמד טיבי:  הוא לוקח מהן כספים וכנראה שלא מספיק 13 מיליארד שקל כספים קואליציוניים, צריך עוד מיליארד, וזו שיטה

ולדימיר בליאק: 13

ולדימיר בליאק: 6

אחמד טיבי: 13

אחמד טיבי: 6, לא נעשה הנחה

חמד עמאר: אני תיקנתי אתכם בשבוע שעבר, כולכם אמרתם 12

חמד עמאר: 2, אמרתי לכם 13

אחמד טיבי: האמת, אני לא יודע למה הממשלה שלפי בחינה פסיכומטרית בשנה שעברה הוא בינוני, בינוני פלוס, אבל הוא לא נמוך מאוד, למה הם נכנסים בקיר כל הזמן? כמו ברפורמה, בום, נכנסו בקיר

אחמד טיבי:  עכשיו הארנונה, נכנסו בקיר ונכנסו בראשי העיריות שלהם, הליכודניקים

אחמד טיבי:       יש באג רציני בממשלה הזאת

אחמד טיבי:  צריך לעשות ריסטרט, משהו, לתקן את הבאג הזה, כי זה לא חוק שעושה צדק חלוקתי, זה עוול חלוקתי

אחמד טיבי:  תודה רבה

אופיר כץ: תודה

אופיר כץ:  חברת הכנסת אימאן ח'טיב יאסין ואחריה יסמין

אימאן ח'טיב יאסין: צהריים טובים

אימאן ח'טיב יאסין:  בהמשך לדברים שנאמרו כאן על ידי ח"כ אחמד טיבי אני רוצה גם להנכיח את הזעקה של החברה הערבית

אימאן ח'טיב יאסין:  בכלל החוק הזה לא מיטיב עם אף אחד ואנחנו יודעים אפילו שביישובים ובערים שיש בהם כאילו לכאורה מצב סוציואקונומי גבוה וצריכים לשלם ישנן גם שכונות, ובטח גם במועצות האזוריות ישנן גם מועצות אזוריות שבתוכן יש כפרים ולדוגמה בגליל יש לנו קרוב ל-29 כפרים שהמצב הסוציואקונומי שלהם הוא ברמה 1 או 2 למרות שהמועצות האזוריות שלהם נמצאות ב-7, 8 ו-9, ואז בהחלט הן עוד יותר נרמסות

אימאן ח'טיב יאסין:       כמובן שההצעה הזאת לא מיטיבה, לא רק שהיא לא מיטיבה עם החברה הערבית, היא מקבעת את המצב של החברה הערבית לאורך שנים ולא יכול להיות שישנם חסמים מבניים בפני היישובים הערביים כדי לבנות למגורים

אימאן ח'טיב יאסין:  כולנו יודעים שיש מצוקת מגורים נוראית בחברה הערבית וכולנו יודעים שהחברה הערבית צריכה גם מנוף כלכלי ואזורי תעשייה ותעסוקה

אימאן ח'טיב יאסין:       ועכשיו מה באים ואומרים לנו? אנחנו רוצים לעודד מגורים, אבל מה? תזכרו שבחברה הערבית לא יכולים לבנות, פשוט מאוד

אימאן ח'טיב יאסין:  מה שמאפשרים להם, ואנחנו יודעים כמה מאפשרים להם, זה בושה אפילו להגיד את המספר

אימאן ח'טיב יאסין:  בכל הרשויות הערביות בשנה נותנים 4,000 היתרים, בכל הרשויות, אז על מה אנחנו מדברים, על איזה סכומים? על איזה תקציבים? על איזה מינוף? על איזה הרמה של מצב סוציואקונומי? וצדק חלוקתי? צדק חלוקתי, צריך שהממשלה תיקח אחריות, תכניס יד לכיס ותיתן למי שצריך ויש הרבה שצריכים

אימאן ח'טיב יאסין:  ובלי איומים גם

אופיר כץ: תודה

אופיר כץ:  חברת הכנסת יסמין פרידמן, בבקשה

יסמין פרידמן: יש הרבה שצריכים ויש הרבה כסף מסתבר גם, רק השאלה לאן הוא הולך

יסמין פרידמן:  בימים האחרונים אני מרגישה כמו תקליט שבור, אבל מכיוון שכמו שאחמד טיבי אמר, אתם עם ראש עם הקיר, אז גם אני אמשיך בלופ שלי

יסמין פרידמן:  חוק בעייתי

אחמד טיבי: אני מודאג מאוד, כמה חברי כנסת התחילו לצטט אותי, משהו רע קורה לכנסת הזאת

חיים גבתי: הרווחת משהו מהמאבק הזה, הרבה מצטטים אותך, כנראה שאתה צודק

אימאן ח'טיב יאסין: הבעיות שלנו משותפות, מה לעשות?      

יסמין פרידמן: לא רק זה, אבל, טיבי, תשמע, אני כבר שבועיים רק שומעת שכל מי שאשם במצב זה זה שנתנו כסף לחתולים ונתנו 53 מיליארד

יסמין פרידמן:  זאת שטות וזו שטות אחרת

חמד עמאר: איזה 53 מיליארד? ראש הממשלה בעצמו אמר שלא הגענו לארבעה מיליארד שקל

יסמין פרידמן: אני יודעת את זה

חמד עמאר: והוא אישר את אותה תכנית

אופיר כץ: חמד, אתה לא בזכות דיבור, בבקשה

חמד עמאר: לא, אני אומר לך, לא יודע, ראש הממשלה אישר אותה תכנית

אופיר כץ: אתה מפריע לה

אופיר כץ:  לא התפרצו לדברים שלך

אופיר כץ:  בבקשה

יסמין פרידמן: נכון, אני יודעת את זה, אני פשוט אמרתי שאני שומעת את זה בלופ אין סופי כי אין משהו הגיוני להגיד או משהו חכם להגיד, אז אומרים חתולים חתולים חתולים

יסמין פרידמן:  אני שוב אתן לך לדוגמה את באר שבע שבטבלה שלך מופיע שבאר שבע לא מפסידה, לא מרוויחה, לא כלום

יסמין פרידמן:  הטבלה הזאת מראה שלבאר שבע יש מינימום 2,000 יחידות דיור, לפחות לפי מה שאני מבינה את הטבלה, כי אף אחד לא מבין אותה - - -      

אופיר כץ: רק את

יסמין פרידמן: אני יכולה ללמוד ולנסות להבין אותה, לא הרבה

אופיר כץ: לא, אמרת שאף אחד לא מבין

יסמין פרידמן: אף אחד לא מבין אותה, כי אם מישהו מבין שייתן לנו תשובות כי אנחנו לא קיבלנו תשובות ביומיים האחרונים

אופיר כץ: האוצר יושב כל הדיונים ועונה לכל השאלות של חברי הכנסת

אופיר כץ:  היו ולדימיר, שרן, ישבו נונסטופ בוועדה

יסמין פרידמן: אבל העובדה היא שגם היועצת המשפטית אמרה שצריך לפתוח את הטבלה הזאת מחדש כי יש פערים

זאב אלקין: רק הנתונים לא מסתדרים עם מה שהשלטון המקומי מכיר

יסמין פרידמן: אני אתן לך דוגמה

יסמין פרידמן:  הנתונים כל כך מנותקים מהמציאות שבבאר שבע, גם תחת הסכמי הגג, גם בשיא של השיא של השיא אפשר אולי לקבל היתרים ל-1,800 יחידות דיור, הטבלה מראה על איזה שהוא סכום אחר

יסמין פרידמן:  לעומת זאת כל עיר יודעת לפחות בשלוש השנים הקרובות מה יהיה הפיתוח העסקי שלה

יסמין פרידמן:  זאת אומרת שניקח לדוגמה את באר שבע, מצד אחד נניח אתם טוענים שתיתנו לה ארבעה מיליון, מה שהוא לא נכון, כי לא יהיו 2,000 יחידות דיור, אבל מהצד השני ייקחו לה שמונה, אז בוא תסביר לי איך באר שבע מרוויחה

יסמין פרידמן:      לגבי הרשויות הערביות, שאנחנו בדרום מוקפים, כשלכם רע גם לנו רע, גם אנחנו רוצים שתקבלו מענקים לדיור

יסמין פרידמן:  זאת אומרת יש פה בעיה קשה עם החוק הזה ואתם אשכרה עם ראש בקיר

יסמין פרידמן:  די, תוציאו את זה מחוק ההסדרים, תפסיקו עם כל השטות הזאת כי זה לא יעבור, זה פשוט לא יעבור

יסמין פרידמן:  זה הכול

אופיר כץ: תודה

אופיר כץ:  ראשי הרשויות, זה לא דיון על המהות של החוק, זה דיון טכני, לכן - - -     

זאב אלקין: מה זה טכני?      

אופיר כץ: סליחה, זאב, לא להתערב

משה כחלון: בשבילנו זה מהותי, אדוני היושב ראש

משה כחלון:  עבורנו זה מהותי

אופיר כץ: אני יודע

קריאה: האם הקרן תקום או לא תקום

אופיר כץ: המקום להמשיך את הדיון על החוק הוא לא פה, אני אאפשר בכל זאת - - -     

משה כחלון: לא, אנחנו חושבים שאפשר לפצל את כל החוק החוצה

רותם ידלין: פה מצביעים חברי כנסת, אנחנו רוצים שישמעו אותנו

משה כחלון: יכול להיות שהוועדה תחליט לפצל את כל החוק החוצה, כמו שנאמר כאן, ולכן זה מהותי

אופיר כץ: אני אאפשר ליושב ראש השלטון המקומי, חיים ביבס, ולאחר מכן נעבור להצבעה

מתן כהנא: אבל אפשר אחר כך הצבעה שמית?      

אופיר כץ: לא

רותם ידלין: אנחנו נבקש לדבר

מתן כהנא: אני רוצה הצבעה שמית אחר כך, לראות את כל אנשי הליכוד

מתן כהנא:  אנחנו רוצים הצבעה שמית, אחד אחד, לראות איך מצביעים פה חברי הכנסת של הליכוד

אופיר כץ: בקשתך נדחתה

אופיר כץ:  בבקשה

מתן כהנא: למה נדחתה?      

אופיר כץ: ככה החלטתי

אופיר כץ:  למה, הם עם כיסוי ראש? אתם רואים את כולם פה

חמד עמאר: היועצת המשפטית, שאלה ליועצת המשפטית לפני יושב ראש השלטון המקומי

חמד עמאר:  אם אנחנו כאופוזיציה הצבעה שמית מה אנחנו צריכים לעשות?      

אופיר כץ: לא, לא, סליחה, אין שאלה

אופיר כץ:  אני מבקש לא לענות

אופיר כץ:  אתה לא בזכות דיבור

חמד עמאר: זו שאלה משפטית

אופיר כץ: לא, אתה לא שואל עכשיו

רותם ידלין: והאם אפשר להשתיק את ראשי רשויות?      

אופיר כץ: עכשיו חיים ביבס מדבר

אופיר כץ:  בבקשה, חיים

חיים גבתי: חברים, אנחנו רוצים להיות מאוד מאוד ברורים

חיים גבתי:  אנחנו ניהלנו פה קרב בוועדה הזאת כדי לפצל את החוק הזה מחוק ההסדרים

חיים גבתי:  הוא חוק רע, החוק הזה לא מקובל על השלטון המקומי, אנחנו מתנגדים לו והתנגדנו לו מראשית ולכן כל הניסיון להציג כאילו יש פה איזה שהיא הסכמה, אין פה שום הסכמה, הוא מנוגד לחלוטין לתפיסה המוניציפלית ויחסי שלטון מרכזי ושלטון מקומי

חיים גבתי:       היינו לאורך כל הדרך בכל הדיונים, יעיד על כך גם היושב ראש של הוועדה, גם יושב ראש ועדת הכספים, גם החברים שנמצאים כאן

חיים גבתי:  היינו שעות, ימים, שבועות, חודשים ולילות שלמים היינו פה כדי להסיר את החוק

חיים גבתי:  זה חוק רע, זה חוק שלא נותן שום דבר לאף אחד חוץ מאשר לייצר איזה קופה לאותם חבר'ה באוצר שהחליטו מה שנקרא למוטט את השלטון המקומי

חיים גבתי:       פתרון הדיור במדינת ישראל הוא בלהביא כסף אמיתי, שמרוויחים עלינו 70 מיליארד שקל בשנתיים האחרונות, שקל לא חזר להשקיע בדיור, אבל פה לייצר קופה שהתכלית שלה זה בעצם תמרוץ דיור

חיים גבתי:  זה לא תמרוץ דיור, אלא זה שוד הארנונה של תושבי מדינת ישראל שבלאו הכי היא ניתנת בחסר בחינוך, ברווחה, בתרבות, בפנאי, בבינוי מוסדות חינוך וציבור ואת כל זה אנחנו מביאים מהבית שלנו

חיים גבתי:       היינו שמחים מאוד שהפרק הזה יירד, אנחנו מבינים שהמשחק מכור כיוון שיש פה קואליציה ולכן דיברתי לחברי הקואליציה, בעיקר אלה שבאים מנתניה, מאשדוד, באים מפתח תקווה, באים מהמקומות שבסוף הם נפגעים בדיוק כמונו

חיים גבתי:  אשדוד, שעכשיו ראיתי את ההודעה שהוציא, הודעה ברורה, שמה המשמעות לגבי אשדוד

חיים גבתי:  כשאני מסתכל על רשויות, כשמנסים לייצר פה כאילו מדובר פה רק באיזה רשויות עשירות

חיים גבתי:  לא, רבותיי, זה מצב שהרשויות האלה מייצגות 68

חיים גבתי: 5% מתושבי מדינת ישראל, זה בעצם פגיעה בתושבים האלה

חיים גבתי:       ואני מסתכל, מתקיים פה דיון עם פיצול

חיים גבתי:  הפיצול נעשה מתוך הבנה שהיועצת המשפטית שנמצאת פה אמרה את זה בצורה ברורה גם אז, ובהגינותה היא אמרה את זה גם ביום חמישי, היא אמרה: רבותיי, מדובר על שני דברים, יש את הסעיפים שעליהם מקיימים דיון בחוק ההסדרים, סעיפי החלוקה, ויש את הקרן

חיים גבתי:  יש את החלוקה ואין את הבנק, הבנק בחוץ

חיים גבתי:  ואנחנו, דרך אגב, חושבים שזה נכון לאחד הפוך, להוציא החוצה, תקיימו דיון מסודר, זה לא הדרך, יש אלף ואחד דברים, רוצים לקחת ולתת ולחזק את הרשויות בפריפריה, במגזר, לחזק אותם דרך דיפרנציאליות ודברים אחרים שייצרו תקציבים לחינוך, לרווחה, לפנאי, תרבות, ולא יביאו בסופו של דבר רק לדבר אחד, לקופה שכל התכלית שלה בסוף זה להביא רק לאלה שיושבים באוצר כסף ולייצר בין הרשויות המקומיות את אותו הפרד ומשול שהתכלית שלו היא יש כאלה שנלחמים על התושבים שלהם ועל השירותים ויש כאלה שלא נלחמים

חיים גבתי:       אנחנו כולנו עושים את עבודתנו

חיים גבתי:  אנחנו הוכחנו את עצמנו בקורונה יותר מכל אחד אחר, בטח ובטח יותר ממשרדי הממשלה

חיים גבתי:  היינו מתחת לאלונקה הזאת לבד, אף אחד לא היה איתנו

חיים גבתי:  ואנחנו היום, בכל העולם הנורמלי הבינו, העברת סמכויות לשלטון המקומי, רק במדינת ישראל שלטון הפקידים חזר באופן מלא כדי להלאים את מדינת ישראל ואנחנו בדרך מכאן שבסופו של דבר אם אנחנו נתמוטט אתם תתמוטטו הראשונים

אופיר כץ: תודה

אופיר כץ:  ינון אזולאי, בבקשה

משה כחלון: אדוני היושב ראש, אולי אפשר לאפשר לראשי הרשויות בכל זאת לדבר?      

אופיר כץ: לא, עוד שני חברי כנסת ביקשו

משה כחלון: אנחנו נמצאים פה מהבוקר, הרבה ראשי רשויות

אופיר כץ: בסדר, יש לכם את השיח בוועדת כספים

רותם ידלין: אנחנו מבינים שמבחינתכם זה טכני, מבחינתנו זה החיים שלנו

משה כחלון: רוצים לדבר, הנושא הוא מהותי

משה כחלון:  בוא תן לראשי רשויות לדבר

אופיר כץ: אני אמרתי שלא יתאפשר מלבד היושב ראש

משה כחלון: בוא תאפשר לראשי הרשויות לדבר

אופיר כץ: לא, אני לא מאפשר

אופיר כץ:  בבקשה, חבר הכנסת ינון אזולאי

רותם ידלין: למה? מבחינתכם זה דיון, מבחינת התושבים והתושבות שלנו כולם, ימין ושמאל, ללא קשר

משה כחלון: אדוני היושב ראש, זה נושא בעל חשיבות

אופיר כץ: אני מבין, בגלל זה קיימנו מספר דיונים ונמשיך לקיים דיונים בוועדת הכספים

משה כחלון: אז בוא תאפשר לראשי הרשויות, הם נמצאים פה מהבוקר, לדבר

רותם ידלין: אין דיונים בוועדת הכספים, אין נתונים בוועדת הכספים

אופיר כץ: זהו, הדיון הסתיים

משה כחלון: תאפשר לראשי הרשויות לדבר

אופיר כץ: ינון אזולאי, בבקשה

ינון אזולאי: תודה, אדוני היושב ראש

ינון אזולאי:  זה לא סוד שבהתחלה בדיונים הראשונים וגם עכשיו, אני לא אומר שהחוק הזה מושלם ובהתחלה, חיים ביבס, אתה יודע שדיברתי וכשאני אומר אני אומר את הדברים שלי גם כקואליציה, גם כאופוזיציה, הספקתם להכיר אותי

ינון אזולאי:  אם אתה חושב שהגענו לשלמות, לא הגענו לשלמות, אבל כשיש חוק כשהוא נכנס הוא אף פעם לא יוצא כמו שהוא נכנס

ינון אזולאי:  וגם אז אמרתי שצריך לעזור לרשויות החלשות וגם אז אמרתי שהרשויות החלשות לא באות לפה, כי הם דיברו איתי באופן אישי ואמרו שהם מפחדים להגיע, ראשי העיר מפחדים להגיע, ואמרת לי: לא, זה לא מפחדים, זה מתביישים

ינון אזולאי:  אמרנו את הדברים האלה

ינון אזולאי:  היו ימים של משא ומתן, במיוחד ביום חמישי האחרון, היה משא ומתן - - -     

חיים גבתי: היה גם אקדח על השולחן

ינון אזולאי: אדוני, לא היה אקדח

ינון אזולאי:  האקדח שאתה מדבר עליו - - -     

אופיר כץ: חיים, אף אחד לא הפריע לך

ינון אזולאי: חיים, לא הפרעתי לך, שמעתי אותך בכבוד

ינון אזולאי:  אני אגיד את הדברים, מה שאני יודע ומה שאני חושב, אני אשים אותם שאחת ולתמיד יידעו את האמת פה

ינון אזולאי:       ישבת איתנו בחדר של הרב גפני ומחוץ ואופיר ניהל את המשא ומתן הזה, ואני אקפוץ כמעט לסוף, היה ויכוח על חצי אחוז שעל זה זה כמעט התפוצץ

ינון אזולאי:  באנו ואמרנו לשר האוצר, הרב גפני התקשר לשר האוצר ואמר לו: תסמוך עליי פעם אחת

ינון אזולאי:  אני רוצה את החצי אחוז, זה מה שאני מבקש ממך בכל זה, ואמרנו לך: חיים, חצי אחוז וזה נגמר? ואמרת: זה נגמר

ינון אזולאי:  ואחר כך באתם ואמרתם לא יהיה בנק, איפה הבנק?      

חיים גבתי: אתה לא היית

ינון אזולאי: אני הייתי והסכמנו

ינון אזולאי:  חיים, אני הייתי ואני יכול להגיד לך את השעות - - -     

חיים גבתי: - - - שאלתי שאלה ברורה, אתם יודעים להראות? לא ענו על זה

ינון אזולאי: חיים, אל תבחן אותי

שרן השכל: ינון, אתם התנהגתם כמו חבורה של מאפיונרים, שמים אקדח ברקה ושואלים איפה אתה רוצה את הכדור

ינון אזולאי: היה את הסיפור של הבנק

ינון אזולאי:  כדאי שראשי הרשויות יידעו אחת ולתמיד, שיידעו את האמת אחת ולתמיד - - -      

אופיר כץ: שרן השכל, קריאה שנייה

אופיר כץ:  ינון לא הפריע לאף אחד פה

ינון אזולאי: שרן, היה את הסיפור של הבנק - - -     

אופיר כץ: שרן, הוא לא הפריע לך

אופיר כץ:  הוא גם התאפק כשאת דיברת, מספיק

ינון אזולאי: היה את הסיפור של הקרן עם המועצה - - -     

חיים גבתי: אין סיכומים, אל תציג את זה כאילו היו סיכומים

חיים גבתי:  אין סיכומים

אופיר כץ: אבל אתם מפריעים לינון לדבר

חיים גבתי: לא היה סיכום ואין סיכום

ינון אזולאי: אתם יכולים להגיד הכול

רותם ידלין: אבל לא היו סיכומים

רותם ידלין:  אנחנו התנגדנו

אופיר כץ: ראשי הרשויות, אני מבקש, אני לא רוצה להוציא אתכם

חיים גבתי: מי שאומר סיכומים לא היה סיכום

אופיר כץ: ראשי הרשויות, אני מבקש, אני לא רוצה להגיע למצב שאני מוציא אתכם, הוא יכול להגיד מה שהוא רוצה

קריאה: אבל לא היה סיכום

אושרת גני גונן: אבל הוא לא יכול להגיד שהיה סיכום

אופיר כץ: הוא יגיד מה שהוא רוצה ואתם לא תפריעו לו

קריאה: אבל אי אפשר להגיד דברים שלא היו

קריאה:  אין סיכום

אופיר כץ: הוא יגיד מה שהוא רוצה ואתה לא תפריע לו

אמיר כוכבי: אבל זה לא עובד ככה שהוא יגיד מה שהוא רוצה שזה לא נכון

אושרת גני גונן: מעל 100 ראשי רשויות כאן ואמרו לכם שזה לא מקובל

אופיר כץ: איך קוראים לך?      

רפי סער: רפי סער, ראש העיר של כפר סבא

אופיר כץ: שלום לך, אנחנו בדיון וחבר הכנסת ינון באמצע לדבר

רפי סער: אבל אנחנו גם מבקשים להגיד בדיון הזה - - -     

רותם ידלין: ניצלתם את המבצע בעזה כדי להעביר את זה קדימה, כי היו צריכים להיות ברשויות

אושרת גני גונן: לא יכול להיות שאתם תאיימו

אופיר כץ: תצאי בבקשה החוצה

אושרת גני גונן: לא רוצה

אמיר כוכבי: אופיר, די, לא להתחיל עם ההוצאות האלה, זה לא רלוונטי

אופיר כץ: תצאי בבקשה החוצה

יסמין פרידמן: נו באמת, אופיר, להוציא ראש רשות?      

קריאה: אופיר, אל תעשה את זה

קריאה:  אל תעשה את זה

שרן השכל: ראשי רשויות תחת מתקפת

שרן השכל:  הם נמצאים פה כדי להילחם על החינוך של הילדים שלהם ואתה מוציא אותם החוצה?      

אמיר כוכבי: זה לא משהו שאתה יכול לעשות

יסמין פרידמן: מרינה, הוא חזר בו

קריאה: הם מסלקים את התושבים

אמיר כוכבי: אופיר, זה מיותר

אופיר כץ: אני מבקש, אני מאפשר פעם אחרונה, חבר כנסת מדבר, אתם לא תפריעו

קריאה: אופיר, מי שנכנע לביבס ברפורמה מוצא את עצמו מתקפל גם עכשיו

אופיר כץ: ראשי הרשויות, אני מבקש, זה לא מכובד שנגיע לדיון כזה, לרמה כזאת ושנצטרך להוציא

אמיר כוכבי: זה גם לא מכובד לאנשים שנבחרו בבחירות ישירות שהם לא ידברו פה

כרמל שאמה-הכהן: הם לא רוצים שאתה תדבר

אופיר כץ: עכשיו חבר הכנסת ינון אזולאי מדבר ואני מבקש לא להפריע

אופיר כץ:  אתם ממשיכים, אני אוציא אתכם

אמיר כוכבי: אבל אנחנו רוצים לדבר

אופיר כץ: די, אתם תדברו תיכף בוועדת כספים

אופיר כץ:  עכשיו אתה לא מפריע

אמיר כוכבי: לא, אנחנו רוצים לדבר, זה המקום שבו נקבע העניין המהותי

אופיר כץ: הנה, אני מודיע לכם, אני ויתרתי פעם אחת

אופיר כץ:  מי שיפריע לינון אזולאי לדבר ימצא את עצמו בחוץ

אמיר כוכבי: אף אחד לא מפריע לו לדבר, רק - - -     

אופיר כץ: הוא מדבר ואתה מפריע לו

זאב אלקין: כי אתה לא נותן להם לדבר, אופיר

אופיר כץ: ינון מדבר עכשיו

אמיר כוכבי: מה ההיגיון לשלוח אותנו לוועדת כספים אם ועדת כספים החזירה אותנו לפה?      

יוליה מלינובסקי: מאחורי כל אחד מהם אלפי אזרחים

אופיר כץ: אם אתה ממשיך עכשיו אני מוציא אותך, תבחר

אמיר כוכבי: אנחנו לא באיומים

אמיר כוכבי:  הכעס פה זה שאתה מראש אומר: אתם לא תדברו

אמיר כוכבי:  ועדת כספים החזירה אותנו לפה

אופיר כץ: אני לא מחויב לתת לדבר, הדיון עבר לוועדת כספים

אמיר כוכבי: זה נכון, אתה לא מחויב, לשום דבר אתה לא מחויב

אמיר כוכבי:  אנחנו מחויבים למיליוני התושבות והתושבים שלנו ואתה תיתן לנו לדבר

אופיר כץ: עכשיו אתה לא מפריע

אופיר כץ:  אם אתה ממשיך אני מוציא אותך

אמיר כוכבי: עכשיו זה יהיה בטוב או שזה יהיה לא בטוב

אופיר כץ: תצא בבקשה החוצה

אופיר כץ:  עכשיו אני לא חוזר בי

אמיר כוכבי: זה לא עושה רושם

אמיר כוכבי:  זה לא מלחיץ

אמיר כוכבי:  כל מה שאנחנו מבקשים זה שתגדירו לוחות זמנים לדיון וזהו

יסמין פרידמן: אתם לא מתביישים לנהוג ככה בראשי הערים?      

יוליה מלינובסקי: הרי כל אחד מראש הרשות אחראי על אלפי אזרחים

יסמין פרידמן: מה נסגר איתך, חנוך?      

גלעד קריב: אתה באמת רוצה תמונה של סדרני הכנסת גוררים ראש עיר? ראש עיר שאחראי על החינוך של הילדים שלנו? על הרווחה?      

קריאה: מי שהתקפל לשלטון המקומי ברפורמה שלא יתפלא שהוא עכשיו צר יך להתקפל בפניו שוב פעם

גלעד קריב: אופיר, תחזור מזה

יסמין פרידמן: תגיד לי, איפה אתה חי? איפה אתם חיים?      

אמיר כוכבי: אתה יכול להוציא פה ראש עיר אחרי ראש עיר

קריאה: אל תעשה את זה

גלעד קריב: פשוט בושה, גוררים ראש עיר שבניגוד אלינו נבחר באופן ישיר על ידי התושבים

יסמין פרידמן: בושה, בושה

גלעד קריב: הוא בניגוד אליך, בניגוד לחברי הכנסת - - -     

אופיר כץ: תודה

אופיר כץ:  גלעד קריב, אתה בקריאה ראשונה

ולדימיר בליאק: אופיר, זה מחזה שהוא בלתי נסבל, אתם איבדתם את זה לגמרי

יסמין פרידמן: ירדנו מהפסים לחלוטין

ולדימיר בליאק: תוציאו את זה מחוץ לחוק ההסדרים

יסמין פרידמן: פשוט ירדתם מהפסים לחלוטין

ולדימיר בליאק: אתם מתבזים

גלעד קריב: אולי רוטמן עשה סדנת הכשרה ליו"רי הוועדות

מתן כהנא: שווה לך להרוס את הקריירה שלך בשביל סמוטריץ'? זה מה שאתה עושה עכשיו

משה כחלון: ראש רשות שנבחר בהצבעה ישירה - - -     

מתן כהנא: מה אתם מוכנים לעשות בשביל סמוטריץ'

שרן השכל: הם לא יותר מחותמת גומי, אפס מחשבה

משה כחלון: ראש רשות שנבחר ב-100,000 איש בהצבעה ישירה, אתה לא יכול להוציא אותו

ולדימיר בליאק: אתם מפרקים את המדינה הזאת

ולדימיר בליאק:  די, תעצרו

אופיר כץ: תודה

אופיר כץ:  לא להפריע

משה כחלון: אתה לא יכול להוציא אותו, 100,000 איש בבחירה ישירה, איך אתה יכול להוציא אותו?      

נעמה לזימי: אופיר, בדיון על פיצולים מחוק ההסדרים אמרנו שנוציא את זה

אופיר כץ: אני ביקשתי ממנו כמה פעמים

משה כחלון: אתה לא יכול להוציא אותו

מתן כהנא: אתה הורס לך את הפריימריז, חבר הכנסת דלל

משה כחלון: כשתקבל 100,000 קולות אז תוכל להוציא אותו

משה כחלון:  ראש עיר שנבחר בבחירה ישירה, 100,000 תושבים, איך אתה מוציא אותו? באיזה זכות?      

קריאה: לא מתאים לך ראש עיר?      

משה כחלון: אז עכשיו תחזיר אותו

אופיר כץ: שמענו, זהו

שרון ניר: אופיר, תציל את הקואליציה וזו בושה שאתם - - -      

משה כחלון: תחזיר אותו

אופיר כץ: כשאני אחליט להחזיר אותו הוא יחזור

משה כחלון: לא, לא, לא

שרון ניר: זה מופע מביש, מוריד את הכבוד של הקואליציה, פשוט מביש

נעמה לזימי: ינון, הייתי פה בדיון על הפיצולים בחוק ההסדרים, זה לא מה שנקבע

אופיר כץ: טוב, בבקשה

מתן כהנא: חבר הכנסת ביסמוט, אתם מתייצבים בשביל סמוטריץ'

נעמה לזימי: זה לא מה שסוכם

אופיר כץ: נעמה לזימי

רפי סער: לא, מחר יש שביתה

רפי סער:  כל התושבים היום נגד הממשלה

קריאה: מוכרים את התושבים

אופיר כץ: בבקשה, חבר הכנסת אזולאי, תמשיך את דבריך

ינון אזולאי: תודה

ינון אזולאי:  אני מתנצל בפני ראשי הרשויות שסוף סוף אני אומר פה את האמת ואת המציאות שהייתה

יסמין פרידמן: רק את האמת

ינון אזולאי: אני מתנצל על זה

זאב אלקין: תתנצל שאתם לא נותנים להם לדבר

זאב אלקין:  על זה תתנצל

משה כחלון: תצביע נגד הפיצול, אל תתנצל

ינון אזולאי: אני אגיד לכם עוד דבר, אני לא אצביע נגד הפיצול

משה כחלון: תצביע נגד ואל תתנצל

ינון אזולאי: ואף אחד לא אומר לי מה לעשות וגם לא אתם

משה כחלון: אל תתנצל, תצביע נגד הפיצול

ינון אזולאי: אני מתנצל שאני אומר לכם את האמת פה שמפריעה לכם

ינון אזולאי:  הבקשה הזאת של הפיצול זו בקשה שלכם בשביל להכניס את זה לחוק, זו בקשה שלכם כדי שיהיה בנק

רפי סער: לא צריך לחוקק את זה בכלל

ינון אזולאי: כדי שיהיה בנק

ינון אזולאי:  זו בקשה שלכם, של השלטון המקומי

רותם ידלין: זו לא בקשה שלנו

רותם ידלין:  אנחנו רוצים בנק שייקחו מאיתנו כסף?      

רפי סער: אני כראש עיר לא אתן שקל לאף אחד

רפי סער:  אנחנו עובדים קשה בשביל הכסף לתושבים שלנו

רפי סער:  שקל אני לא אתן, שקל מכפר סבא לא ייצא

ינון אזולאי: זה שאין לכם הבנות עם השלטון המקומי, תיגשו לראש הרשות ותדברו איתו

ינון אזולאי:  אנחנו לא הכתובת של הדיבורים שלכם

קריאה: אני רוצה להגיד לך דבר אחד, תעביר את זה בחקיקה רגילה, לא בחקיקה בחוק ההסדרים

קריאה:  בחקיקה רגילה, כמו שצריך

רפי סער: שקל אחד לא ייצא מאיתנו

אופיר כץ: חברת הכנסת עאידה תומא סלימאן, בבקשה

שרן השכל: נראה לך מוסרי, ינון, לקחת כסף מאילת ולהביא את זה למודיעין ולבית שמש? נראה לך מוסרי?      

אופיר כץ: בבקשה, חברת הכנסת עאידה תומא סלימאן

נעמה לזימי: לא, זה לא מוסרי

שרון ניר: כמו שנראה לו מוסרי ש-13

שרון ניר: 5 מיליארד - - -     

ולדימיר בליאק: היושב ראש, אני מבקש להחזיר את אמיר כוכבי

נעמה לזימי: משטר נאמנות הם עושים פה

נעמה לזימי:  משטר נאמנות

נעמה לזימי:  זה צדק חלוקתי?      

שרון ניר: כמו שנראה לך מוסרי 13

שרון ניר: 5 מיליארד לקחו לציבור לשימושים סקטוריאליים

אופיר כץ: נעמה לזימי, שרון ניר

ינון אזולאי: למי נתת רק, שנדע?      

אופיר כץ: בבקשה, עאידה תומא סלימאן

שרון ניר: כמו בהונגריה

שרון ניר:  מה הבעיה? ככה זה נעשה בהונגריה

קריאה: זה יותר גרוע מהונגריה

חמד עמאר: נתנו 30,000 שקל לכל דירה לראשי הרשויות, קיבלו

חמד עמאר:  לא לקחנו מרשויות אחרות

אופיר כץ: בבקשה, עאידה

עאידה תומא סלימאן: אני התחלתי לדבר, אף אחד לא שומע

אופיר כץ: אני מנסה לעזור לך, לא נותנים לך לדבר, אני רואה

ולדימיר בליאק: אפשר בבקשה להחזיר את ראש עיריית הוד השרון לאולם?      

אופיר כץ: לא

ולדימיר בליאק: למה לא?     

אופיר כץ: בבקשה, עאידה

עאידה תומא סלימאן: בליאק, ממילא אני צרודה, תן לי לדבר

קריאה: אופיר, ראשי הרשויות מבקשים שתכניס אותו

אופיר כץ: שלא יפריע

קריאה: אני אדאג שהוא לא יפריע

עאידה תומא סלימאן: אני חושבת שקיימנו דיונים קודמים בוועדת הכספים, שעות על גבי שעות, למה חשוב לפצל ולמה חשוב להוציא את החוק הזה מחוק ההסדרים, במיוחד שאנחנו חושבים שהחוק הזה חייב לעבור שינויים מהותיים

עאידה תומא סלימאן:  אם באמת המטרה שלו זה צדק חלוקתי ולאפשר למוחלשים - - -     

גלעד קריב: איזה צדק חלוקתי?      

עאידה תומא סלימאן: אני עשיתי ככה בידיים שלי

אופיר כץ: אבל למה אתה מפריע לה?      

עאידה תומא סלימאן: אם המטרה האמיתית היא ככה, תנו לנו באמת לקיים דיון רציני

עאידה תומא סלימאן:  אי אפשר להעביר את זה תחת הלחץ של אישור תקציב, במיוחד כשמובאת בתוכו אפליה מאוד ברורה תחת העניין של חוק בין-לאומי שפוטרים את ההתנחלויות מאפשרות לשלם ויש להם אזורי תעשייה ומצד שני הם כן יקבלו

עאידה תומא סלימאן:  אני בטוחה ששר האוצר והשר האחראי על המינהל האזרחי יאפשרו להם היתרי בנייה בכמויות כך שהם יוכלו לגזול כמה שאפשר מהקרן הזאת

עאידה תומא סלימאן:       עוד משהו שהיינו צריכים לדאוג לו לפני שמדברים על החוק הזה, האוכלוסייה הערבית, הרשויות המקומיות הערביות הכי מוחלשות במדינת ישראל, היה מן הראוי קודם כל להסיר את החסמים הקיימים שהמדינה בעצמה הערימה עליהם כדי לתת היתרי בנייה

עאידה תומא סלימאן:  כל זה מחייב

עאידה תומא סלימאן:  קודם כל הייתה החלטה לפצל ולהוציא מחוץ לחוק את החלק של המועצה, עכשיו חוזרים, מכניסים את הכול פנימה ורוצים להעביר את זה בצורה כזו כאשר זה יוביל לקריסה של רשויות ולשביתה כללית

עאידה תומא סלימאן:      אני חושבת שאנחנו צריכים להתנגד ולא להסכים ולהוציא את זה מחוק ההסדרים ולקיים עליו דיונים אחר כך

אופיר כץ: תודה, עאידה

אופיר כץ:  מתן כהנא

מתן כהנא: אדוני יושב ראש הוועדה, בממשלה הקודמת שר השיכון ידע לתת מענה מצוין לרשויות המקומיות בכסף ממשלתי, כסף שהגיע ממסים של קנייה של קרקע כדי לעזור לרשויות מקומיות לבנות בתים למגורים

מתן כהנא:  שר האוצר דאז, למרות האנשים במשרד שלו, אימץ את התפיסה של שר השיכון כדי באמת לעזור למועצות המקומיות לבנות יחידות דיור למגורים

מתן כהנא:  באה הממשלה שלכם, מאיזה שהיא סיבה, כמו כל דבר, מנסה לפרק ולהרוס כל דבר טוב שהיה בממשלה הקודמת בלי בכלל לבדוק האם זה טוב והאם זה לא טוב, סתם מתוך יצר של הרס ומתוך יצר של להרוס כל מה שהיה בממשלה הקודמת, וגם את זה הצלחתם איכשהו להרוס

מתן כהנא:      עכשיו אתם פשוט הולכים פה עם ראש בקיר בצורה שלא תיאמן, כמו כל דבר שעשיתם מאז שנכנסתם לממשלה הזו

מתן כהנא:  כל דבר שאתם עושים פשוט הפוך

מתן כהנא:  אני מתפלא פה על חברי הכנסת מהליכוד, מלביצקי, דלל, ביסמוט, מי עוד נמצא פה מהליכוד?      

אופיר כץ: אני

מתן כהנא: מה, אתם מוכנים את כל העתיד הפוליטי שלכם בליכוד למשכן בשביל בצלאל סמוטריץ'? תגידו, השתגעתם לגמרי? כל ראשי הרשויות פה מהליכוד כועסים על מה שאתם עושים

אופיר כץ: הם בטוחים שנשכח

מתן כהנא: הם כנראה בטוחים שתשכחו

יוליה מלינובסקי: ועוד חברי מועצה מהליכוד

מתן כהנא: הם כנראה בטוחים שתשכחו והכול בשביל הצעת חוק שברור לכם שבסוף לא תעבור

קריאה: אני עד היום לא עשיתי מפקד, עכשיו אני מתחיל

מתן כהנא: בסוף זה הרי לא יעבור, זה לא יעבור ואתם סתם תאכלו את הדגים המסריחים ויגרשו אתכם מהעיר

מתן כהנא:  לכן נותנים לכם פה, כמו ששרן השכל אמרה, חבל הצלה, תוציאו את זה מחוק ההסדרים, טפלו בזה בצורה מסודרת בוועדה אחר כך ואז הכול יבוא על מקומו בשלום

אופיר כץ: תודה, מתן

שרן השכל: אתם פשוט רוצים מלחמה בתוך הערים, בין מגזרים שונים

שרן השכל:  אתם תייצרו פה מאבק, מלחמת אחים בתוך הערים

אופיר כץ: שמענו, שרן, תודה

יוליה מלינובסקי: כאילו היה חסר

אופיר כץ: נעמה לזימי עכשיו מדברת

שרן השכל: אני אומרת לך, מאיימים במרד מסים, אזרחים

קריאה: לא אכפת להם, הם נהנים מזה

קריאה:  להילחם בציבור זה חלק מהזמן

קריאה:  ככל שיש יותר מלחמה בציבור יותר טוב

אופיר כץ: לא להפריע

אופיר כץ:  בבקשה, נעמה

שרן השכל: אנחנו מזהירים, להזהיר אתכם מההידרדרות של המדינה שלנו

נעמה לזימי: ישבנו פה לפני כחודשיים בדיון הפיצולים בחוק ההסדרים, הגיע יו"ר השלטון המקומי, חיים ביבס, ואמרתי שאני זוכרת שהסבירו לי שזה יורד מהפרק מחוק ההסדרים ואז כמעשה נקם על אי תמיכה בהפיכה המשטרית זה לא יצא בסוף

נעמה לזימי:  אמרתי, רגע, אז יוצא או לא יוצא? ואמרתם לי פה, יש פה גם את ינון: אל תדאגי, עובר חלק, הכול בסדר, לא הולך לעבור

נעמה לזימי:  אני זוכרת את זה

נעמה לזימי:  זה גם נעשה ככה

נעמה לזימי:  זה חוק כל כך מורכב - - -     

זאב אלקין: אבל זה היה לפני שנבו כץ אמר להם שהם צריכים להצביע בעד

ינון אזולאי: לא, זה היה כשהייתם עדיין בוועדה ולא נשארתם ואנחנו נשארנו עד 12 בלילה והם פונים תוך כדי עם הסכמות - - -     

שרן השכל: אתם כמו חותמת גומי

שרון ניר: ינון, זה היה בוועדה נוספת

שרן השכל: אתם יכולים להצביע נגד, אתם לא חותמת גומי

זאב אלקין: בסוף יש פה נבו כץ והוא מנהל את העניינים

אופיר כץ: שרן, זאב

אופיר כץ:  בבקשה, נעמה

אופיר כץ:  לא להפריע

נעמה לזימי: זו ממשלה שאני יכולה להגדיר אותה בדבר אחד, ממשלת נקם ואצבע בעין

נעמה לזימי:  זו המהות שלכם, ממשלה שכל מה שהיא רוצה לעשות זה באמת משטר נאמנות שגוזל תקציבים, אצבע בעין ונקם בכל מי שבא לה

נעמה לזימי:  אבל חוק כזה פוגע בסוגיה כל כך רגישה, הממשק היום יומי עם כל האזרחים במדינה נעשה לא רק בחטף, בצורה לעומתית, כאילו כל הידע נמצא אצל חמישה אנשים וכל העולם טועה

נעמה לזימי:       אני עוד יותר כואבת, אני תושבת עיר גדולה, תושבת חיפה, כואבת את זה שגם המקום שבו גדלתי, מגדל העמק, יקבל פחות מאריאל בסופו של דבר כי יש פה החרגה של ההתנחלויות, וכואבת את זה שאותו צד של אותו מטבע, גזעני בהכרח, שאומר שהרשויות הערביות הולכות להיות מוחרגות מהכסף וההתנחלויות מוחרגות מלתת כסף

נעמה לזימי:  אותו צד

נעמה לזימי:       אתם עושים פה מדיניות מפלה ומשסה, מגזרית, סקטוריאלית, של משטר נאמנות מובהק, זה עוד חלק מאותה קריסת דמוקרטיה שיטתית, כי אתם גוזלים פה סמכויות לרשויות המקומיות כאילו, יו"ר הוועדה, החלטתם בכל נושא שישנו לייצר שחיקה דמוקרטית, שחלילה לא תישאר זירה עם סמכויות שתוכל להרים את הראש מעל המים, כי ראש עיר אחרי קרן הארנונה שירצה למחות יצטרך לחשוב פעמיים מי ינקום בו במשאבים שלו

נעמה לזימי:       זה לגמרי חלק מאותו מנגנון שוחק דמוקרטיה שאתם מנהלים פה ועליך, אופיר, אני מתפלאת, כי אין לי ספק שאתה בוודאי, כאחד מחברי הכנסת היותר חרוצים וטובים שיש פה, מבין את העיוות הגדול הזה ואני מאוד מקווה שלא בגלל, אתה יודע, מעשה הנקמנות של צד אחד שנמצא אצלך במפלגה כולכם לא מדברים, שותקים ומתנהגים בצורה שבסופו של דבר לא תוכלו להסתכל על עצמכם

נעמה לזימי:  אתם גם חוזרים לציבור וגם לערים שלכם, לייצר מנגנון כל כך פוגעני שהוא תמריץ שלילי

נעמה לזימי:       אני כמובן בעד צמצום פערים וצמצום אי שוויון, כל כך הרבה דרכים אחרות לעשות את זה כמו שצריך, איחוד מועצות תעשייה, איגום דרך עוד איגודי ערים, ביטול שיטת המצ'ינג, שינוי שיטת הקולות הקוראים, שהיא גם שיטה מפלה באיך שהיא בנויה

נעמה לזימי:  כל כך הרבה דברים לעשות, יו"ר הוועדה

נעמה לזימי:  אתה יודע משהו? באמת מקדימים, אבל אתם רוצים לקחת כסף כדי לחפות על אובדן ההכנסות, על הכספים הקואליציוניים, על הגזל והביזה שלכם, אתם מפקירים פה עיר אחרי עיר

נעמה לזימי:  אתם חושבים שיש לכם מלחמה פה עם ראשי עיר, המלחמה היא לא עם ראשי העיר, המלחמה היא עם תושבים, אתם נלחמים בתושבים כל היום

נעמה לזימי:  תתעוררו על עצמכם

נעמה לזימי:  מה זה השנאה הזאת לעם ישראל? מה זה?      

יוליה מלינובסקי: נעמה, האזרחים פשוט מפריעים להם לשלוט

יוליה מלינובסקי:  אזרחים מפגינים, אזרחים רוצים - - -     

אופיר כץ: גלעד קריב, בבקשה

יוליה מלינובסקי: עדיף בלי אזרחים, אז אפשר לעשות כל מה שרוצים

זאב אלקין: הם הסתכלו באילו ערים מפגינים ומשם לוקחים כסף, מה, אתם לא מבינים?      

קריאה: זה בדיוק

יוליה מלינובסקי: מפת הדרכים

נעמה לזימי: בכל מוקדי ההפגנות ייקחו כספים

אופיר כץ: יוליה, נעמה, זהו

מתן כהנא: עכשיו בישיבת הממשלה מסתבר שהשרים נגד, וסרלאוף נגד, בן גביר נגד, השר קרעי נגד התקציב

מתן כהנא:  זה לא הולך לעבור

שרן השכל: מתן, זה חותמת גומי

שרן השכל:  מה שאתה רואה פה, כל החברים כאן נגד, אבל - - -     

זאב אלקין: תיכף ייכנס נבו כץ לישיבת הממשלה ויגיד לשרים ש - - -      

קריאה: גם פה בוועדה עוד לא שמענו אף אחד בעד, אז אולי הוועדה תהיה בכל זאת - - -     

קריאה: לא, אלה שבעד הם רק מרימים את היד, הם לא אומרים

שרון ניר: גם בוועדה כל חברי הכנסת של הליכוד היו נגד

אופיר כץ: גלעד קריב

גלעד קריב: אדוני היושב ראש, אתה יודע, ועדת הכנסת בסופו של דבר מופקדת על הרבה מאוד ענייני תקנון, אבל היא גם זאת שאמורה לדאוג לכבודו של הבית הזה, בסופו של דבר לוועדת הכנסת יש איזה שהיא אחריות פרלמנטרית על תקינותו של ההליך בוועדות הכנסת ובמליאה וגם על התדמית של הבית הזה בעיני הציבור

גלעד קריב:  פה מדובר באחריות של הוועדה שלך ובאחריות שלך

גלעד קריב:       איזה מסר יוצא לציבור כאשר מחליטים על פיצול החוק מתוך אמירה ברורה שאי אפשר לדון בחלק המפוצל באופן חפוז, שיש פה אתגרים שעלינו עליהם, שראינו שמעשה החקיקה לא מבושל, לא תפור עד הסוף והנה עוברות 72 שעות ופתאום חוזרים ומבקשים למזג מחדש בגלל שרוצים למכור אשליה לציבור שהגיעו לאיזה שהיא הסכמה כאשר האנשים שכביכול הסכימו אומרים הבוקר, נציגי מרכז השלטון המקומי, אין הסכמה

גלעד קריב:  אז אתם רוצים לשכנע את הציבור שיש הסכמה כאשר הנוגעים בדבר מתייצבים הבוקר בוועדת הכספים ואומרים שאין הסכמה? אז מה אתם ממזגים מחדש אחרי שפיצלתם? איזה מסר עובר כאן למיליוני אזרחים לגבי הדרך שבה אנחנו מקבלים כאן החלטות על החיים של האזרחים?      לגופם של דברים, אדוני היושב ראש

גלעד קריב:  יש דבר אחד טוב בדיוני תקציב, יש מספרים, רואים את השורות התחתונות ומי שיפתח את חוברת התקציב של משרד הפנים יראה את המספרים

גלעד קריב:  הממשלה מקצצת את ההשקעה, צחי, אתה יכול לעשות לא עם הראש כמה שאתה רוצה, ממשלת ישראל מקצצת את ההשקעה שלה ברשויות המקומיות ב-23' ו-24', בוודאי למול הביצוע של 22', אבל גם למול נתוני ההתחלה של התקציב

גלעד קריב:  מדינת ישראל שמקבלת עשרות מיליארדים בשנה משיווק קרקעות ברשויות החזקות מקטינה את ההשקעה שלה ברשויות החלשות

גלעד קריב:  ואתם מעזים לדבר על קצב חלוקתי?      

נעמה לזימי: הזיה

גלעד קריב: אתם מגישים כאן תקציב שאין בו שום בשורה אמיתית לרשויות בפריפריה, שאין בו שום בשורה אמיתית לרשויות הערביות והדרוזיות, שאין בו שום בשורה לרשויות בתחתית המדרג הסוציואקונומי, ואז כעלה תאנה רקוב, עלה תאנה רקוב, אחרי שאתם מחלקים 15 מיליארד ₪ כספים קואליציוניים אתם מביאים עלה תאנה רקוב של חצי מיליארד ₪ בקרן ארנונה, לא מהכספים של האוצר ושל המדינה, אלא מכספים שמיועדים לשירותים של אזרחים ברשויות ואתם מדברים איתנו על צדק חלוקתי?      המספרים לא משקרים, אתם מקצצים דרמטית בהשקעה שלכם ברשויות המוחלשות, המספרים נמצאים, אנחנו נפרסם אותם

גלעד קריב:  אנחנו נציג אותם עוד פעם ועוד פעם, איך אתם לא מגדילים את התקצוב הדיפרנציאלי בחינוך, איך אתם לא מגדילים את התקצוב הדיפרנציאלי ברווחה, איך אתם לא עושים שום דבר עם רשויות בפריפריה שמה שהן צריכות זה השקעה לא בעוד יחידות דיור, הרי הן צריכות השקעה בעיקר בהקמת מקורות תעסוקה

נעמה לזימי: ובתשתיות

גלעד קריב: זה פשוט עולם הפוך מה שאתם עושים עם קרן הארנונה

גלעד קריב:  והכול במחטף

אופיר כץ: גלעד, משפט אחרון

גלעד קריב: משפט אחרון

גלעד קריב:  אופיר, קל הרי בתקופת תקציב לצבוע הכול בצבעי מאבק של אופוזיציה-קואליציה, ובייחוד אחרי הכנס הכול כך קשה שעברנו כאן בחורף האחרון, אבל אני אומר לך, ואתה בעצם יודע את זה, כל חברי הכנסת הקבועים של הליכוד בוועדת הכספים לא בעד החוק הזה

גלעד קריב:  אנחנו שמענו אותם גם בשיחות מסדרון, אבל גם בתוך הוועדה

גלעד קריב:  נציגי מפלגת השלטון בוועדת הכספים שאתם מיניתם לוועדת הכספים, שישבו שעות על החוק הזה, הם נגד החוק במתכונת הנוכחית שלו והם רוצים שכל ה - - -     

מתן כהנא: מלביצקי, משתמשים בך

מתן כהנא:  גם ביסמוט, משתמשים בך

גלעד קריב: ומה הם אומרים? לצערי ברגע האחרון יחליפו אותנו במישהו שיצביע בעד

גלעד קריב:  זאת אומרת אותם חברי כנסת, שכדרך אגב חלק גדול מהם תמכו - - -     

אופיר כץ: זה משפט אחרון מאוד ארוך

גלעד קריב: נכון, לא נורא

גלעד קריב:  תשאל את רוטמן

גלעד קריב:  הנה אני מסיים

גלעד קריב:  גם אתה ישבת בוועדת חוקה

גלעד קריב:  דווקא הנציגים שלכם בוועדת הכספים הם חברי כנסת שצמחו רובם בתוך השלטון המקומי, הם מבינים את המאטריה, הם לא יודעים לאן להוליך את הבושה שלהם, הם אומרים שברגע האחרון ידחפו לכאן חבר כנסת אחר מהסיעה שלא היה בדיונים כדי שירים את היד

גלעד קריב:  אז בואו רגע נעצור, אין פה שום דבר דרמטי, זה סתם מאבק כוח מיותר, כל מה שמדובר פה זה על חצי מיליארד שקל שאולי יצטברו, תוציאו את הכול מחוק ההסדרים, אפשר להגיע להסכמות

אופיר כץ: תודה, גלעד

גלעד קריב: אל תגררו אותנו למאבק דרמטי בין הרשות המחוקקת לשלטון המקומי

גלעד קריב:  על מה? וראשי רשויות יקרים, אם לא מקשיבים לכם, אני אומר כאבא לשלושה ילדים במערכת החינוך, תשביתו את כל המערכות, אנחנו איתכם

רותם ידלין: אנחנו משביתים, השביתה מתחילה מחר

רותם ידלין:  השביתה יצאה לדרך

גלעד קריב: ההורים איתכם, אנחנו נמצא פתרונות לילדים

רותם ידלין: תסירו את חוק ההסדרים, תזיזו את האקדח מהרקה

אופיר כץ: תודה

אופיר כץ:  חבר הכנסת אלקין

זאב אלקין: יש לי שאלה ליועצת המשפטית

קריאה: לפני ההצבעה אולי בכל זאת - - -      

אופיר כץ: לא, אתה לא מנהל את הדיון פה

אופיר כץ:  לא, לא בכל זאת, חבר הכנסת אלקין עכשיו, יש לו שאלה, אתה לא מפריע

קריאה: לפני ההצבעה אולי בכל ראשי רשויות ידברו?      

אופיר כץ: לא

זאב אלקין: שאלה ליועצת המשפטית

זאב אלקין:  הסעיף הזה הרי פוצל מחוק ההסדרים בהחלטה של ועדת הכנסת, כמה היו תקדימים כאלה שסעיף מסוים פוצל בוועדת הכנסת ואז פתאום ברגע האחרון החליטו להחזיר אותו? אני מכיר בדרך כלל תהליכים הפוכים, שבנוסף לפיצולי ועדת הכנסת הוועדה מפצלת עוד, כאן קורה משהו חסר תקדים בעיניי, שלוקחים סעיף שכבר החלטנו ודנו עליו ויום שלם בילינו פה ועל דעתך, אופיר, כיו"ר ועדה, הוחלט לפצל אותו, עכשיו אתם מחזירים אותו

נעמה לזימי: ולא לראשונה בחוק ההסדרים הזה

אופיר כץ: נעמה, הוא לא צריך עזרה

אופיר כץ:  ראינו את חוק ההסדרים שלכם, סעיף אחד לא פיצלתם מרוב שפחדתם מהאוצר

שרן השכל: פיצלנו, פיצלנו

אופיר כץ: לא פיצלתם אחד בוועדת הכסף

ולדימיר בליאק: מה זה רלוונטי עכשיו, אופיר? א', זה לא נכון, ב', זה לא רלוונטי

חמד עמאר: אופיר, כי התקציב היה טוב, אז לא פיצלנו

יוליה מלינובסקי: היו דברים חשובים וטובים ולכן לא פיצלנו

גלעד קריב: אופיר, זה לא נכון, רשות הרגולציה - - -      

יוליה מלינובסקי: כי הבאתם כל כך הרבה שטויות ש - - -      

חמד עמאר: כי היה תקציב מאוד טוב

אופיר כץ: כן, מצוין

חמד עמאר: הביאו אותך לעשרה מיליארד שקל יתרה

יוליה מלינובסקי: נכון, קיבלתם את האוצר פלוס עשרה מיליארד שקל

יוליה מלינובסקי:  בקטנה

אופיר כץ: יוליה

אופיר כץ:  בקטנה? עכשיו זאב מדבר, בקטנה

זאב אלקין: אני מסכם את השאלה שלי, אנחנו קיימנו דיונים בחוק ההסדרים על דעת זה שהסעיף הזה מפוצל לאורך כל הדרך, כי זו המסורת

זאב אלקין:  מה שפוצל פוצל

זאב אלקין:  ועדת הכנסת החליטה, המליאה אישרה את זה

זאב אלקין:  עכשיו לבוא וברגע האחרון להכניס את זה חזרה, זה לא סתם מיזוג חוקים, הרי טכנית זה מוצג פה ככה, שפשוט החליטו למזג שני חוקים, אבל זה לא למזג שני חוקים, זה להחזיר החלטה שהייתה בוועדת כנסת, שהייתה במליאת הכנסת על דעת כולם, עבר פה אחד

זאב אלקין:  אני לא זוכר תקדימים לזה, שגית, ואני אשמח אם תתייחסי לזה

גלעד קריב: אני רק אבקש חוות דעת משפטית, האם מקרה שבו המליאה אישרה פיצול סעיף הוא לא מקרה של מיזוג רגיל? מיזוג רגיל, אני מבין שזה רק אישור ועדת כנסת, אבל אם המליאה החליטה על פיצול האם לא מחזירים את זה למליאה? איזה מין דבר זה, ועדת הכנסת היא מעל המליאה?      

אופיר כץ: השאלה ברורה

אופיר כץ:  לא צריך להרחיב

אופיר כץ:  תאמין לי, שגית, איך שפתחת את המשפט היא הבינה

ולדימיר בליאק: לא, אבל אנחנו רוצים להסביר את זה לכל הנוכחים, את הסוגיה

משה גפני: אפשר שאם תקבלו תשובה לא טובה מבחינתכם, שתעשו הפגנה

ולדימיר בליאק: יכול להיות שנפגין ויכול להיות שנשבות

יוליה מלינובסקי: אנחנו נשבית את הכנסת

יוליה מלינובסקי:  גפני, נפלת על דור לא נכון

גלעד קריב: גפני, עוד פעם אתה מאשים את הרפורמים? זה לא קשור לרפורמים

ולדימיר בליאק: יכול להיות שנפגין, גפני

ולדימיר בליאק:  אנחנו נפגין ואנחנו נשבות ואנחנו נעשה כל מה שצריך

יוליה מלינובסקי: נפלתם על הדור הלא נכון

ולדימיר בליאק: ביחד ולחוד, כל יום, מה שצריך

אופיר כץ: ולדימיר, אתם ביחד בוועדת הכספים, מה?      

ולדימיר בליאק: אבל הוא שואל אותי, אני עונה לו

משה גפני: תעשו הפגנות - - -     

זאב אלקין: הוא מפחד להפגין נגדך, גפני, כי אם הוא יפגין נגדך אתה לא תיתן לו מים בוועדה

זאב אלקין:  זה כמו עם אנג'ל, זה מסוכן

משה גפני: לא תיתן מים, זה אנחנו בממשלה שלכם

אופיר כץ: כן, שגית, בבקשה

שגית אפיק: אין לי איזה סקר סטטיסטי - - -     

זאב אלקין: לי יש סקר של 17 שנה בבית הזה, לא זוכר כזה אירוע

שגית אפיק: לי יש ותק של 22 שנה

זאב אלקין: נכון, לא זוכר כזה אירוע

שגית אפיק: אני אתייחס

שגית אפיק:  אין לי סקר סטטיסטי שאני יודעת לשלוף ולומר האם לא היה מקרה בחוק ההסדרים שפוצל נושא ולאחר מכן הוחזר לחוק ההסדרים, אבל כשוועדת הכנסת התכנסה לעשות את הדיון על חלוקה - - -     

אופיר כץ: גלעד, אתה שאלת שאלה ולא מעניינת אותך התשובה?      

משה גפני: מה מעניינת אותו התשובה? הצחקת אותו

גלעד קריב: קודם כל מעניין אותי תמיד לחזור בתשובה

משה גפני: מאה אחוז, לחזור בתשובה אתה באמת כנראה –      

גלעד קריב: זה תמיד מעניין אותי

גלעד קריב:  עכשיו אני מתנצל בפני היועמ"שית

גלעד קריב:  חבר הכנסת מלול כל הזמן מפריע לי

אופיר כץ: תמיד הקואליציה אשמה

אופיר כץ:  בבקשה, שגית

משה גפני: אל תפריע לו, הוא רוצה לדעת תשובה

שגית אפיק: כשוועדת הכנסת התכנסה לעשות את החלוקה והניתוב של הצעת חוק ההסדרים אחד הדברים שאמר יושב ראש ועדת הכנסת זה שלנוכח אורך חוק ההסדרים נכון יהיה לפצל מה שניתן לפצל ולהשאיר אותו מחוץ לחקיקה ולהתקדם עם הנושאים שנשארו בגדר הצעת החוק כפי שהם

שגית אפיק:  זו הייתה ההחלטה שהתקבלה ביחס לכלל הנושאים המפוצלים

שגית אפיק:  לצד זאת ומכיוון שבאמת אני חושבת שבאופן יחסית מסיבי ועדת הכנסת קיבלה החלטה על מספר רב של פיצולים, שגם אני שיבחתי את יושב ראש הוועדה על המספר הזה של הפיצולים שנעשה באותה החלטה, אמר יושב ראש ועדת הכנסת ביושר שככל שיישאר זמן וככל שיימצא לנכון להחליט בוועדות להחזיר חלק מהנושאים ולמזג אותם בחזרה הדבר יתאפשר

שגית אפיק:  הוא אמר: מכיוון שאני נושא בשני תפקידים והתפקיד השני שלי הוא יו"ר קואליציה אני אדאג לכך שהדבר ייעשה בוועדת הכנסת באישור של מיזוג

שגית אפיק:       לכן בפן הפרוצדורלי השאלה האם ועדת הכנסת גוברת על המליאה כן או לא, אני חושבת שהמתווה היה ידוע מראש

שגית אפיק:  לא רק שהוא קבוע בתקנון ומיזוג נעשה באישור ועדת כנסת בלבד ולא דורש מליאה, אלא שהוא גם הוצג בפני חברי הוועדה בעת שנעשו הפיצולים ובאמת נעשו פה מספיק פיצולים באופן הזה שיכול היה יושב ראש הוועדה לבוא ולומר שייתכן שחלק מהם יחזרו

שגית אפיק:       ביחס לקרן הארנונה, האמירה הייתה מעט אחרת, משום שהפיצול לא נעשה כדי להוציא את כלל הנושא הזה מגדר חוק ההסדרים

שגית אפיק:  היה ברור שיש פה רצון שככל הנראה הנושא הזה דווקא יישאר בחוק ההסדרים ויידון כחלק מחוק ההסדרים

שגית אפיק:  ההסכמה שנעשתה הייתה הסכמה ש - - -     

נעמה לזימי: זה לא מה שהיה

שגית אפיק: ההסכמה שנעשתה היא הורכבה משני - - -     

נעמה לזימי: זה היה לאורך השנה, זה נאמר - - -     

אופיר כץ: זה נאמר, נעמה, ואני אגיד לך יותר מזה, מי שפנה אליי לפיצול ועשינו את זה ביחד זה חיים

אופיר כץ:  אנחנו ישבנו ודיברנו על הפיצול ואמרנו - - -      

נעמה לזימי: אבל הפיצול, נו

אופיר כץ: אבל, חבר'ה, חצי משפט

אופיר כץ:  שנייה

ינון אזולאי: חלק וחלק

נעמה לזימי: הוא אמר חלק עכשיו וחלק בהמשך

אופיר כץ: ואמרנו שיש חוק הסדרים ולמרות שפיצלנו עדיין חוק ההסדרים מאוד מאוד ארוך, אמרנו שאני כרגע מפצל כי באמת החוק הוא גדול ואם אנחנו לא נספיק לדון בו אנחנו נשאיר רק את החלק שפוצל

אופיר כץ:  אבל אנחנו כן הספקנו לדון בו ועשינו כמה דיונים, לכן אנחנו נמצאים פה למזג את זה

יוליה מלינובסקי: חיים, לאור מה אתה הסכמת?      

חיים גבתי: ראשי הרשויות לא היו פה - - -      

אופיר כץ: לא, חיים, אני מדבר על ועדת הכנסת

חיים גבתי: ראשי הרשויות לא היו ביום חמישי בלילה כדי לשאול שאלות

חיים גבתי:  יש להם הרבה מאוד שאלות שהם רוצים לשאול על מה שאתם עשיתם לבד

אופיר כץ: לא, חיים, דיברתי על ועדת הכנסת לפני חודשיים

גלעד קריב: אבל, אופיר, הפיצול בחוק הארנונה לא נעשה בגלל האורך

חיים גבתי: בוועדת הכנסת לפני חודשיים, מכיוון - - -      

אופיר כץ: עשינו את זה בהסכמה, עשינו את זה ביחד, אתה פנית אליי

חיים גבתי: נכון, עשינו את זה ביחד - - -     

אופיר כץ: כן, ואמרנו בוועדה - - -     

נעמה לזימי: אבל אתם עשיתם את הפיצול

חיים גבתי: ויותר מזה, מי ששכנע אותנו בסופו של דבר כן מה שנקרא, אמרה לי בצורה ברורה, זה היה פה ממש מאחור יחד איתך, היועצת המשפטית אמרה: רבותיי, יש בנק, יש מה שנקרא חלוקת סעיפים, דיון בה, אין בנק

חיים גבתי:  זה המשמעות, אתם צריכים להיות מה שנקרא תלויים אחד בשני

חיים גבתי:  אלה המילים

חיים גבתי:  דרך אגב, ייאמר לזכותה ובהגינותה היא אמרה את זה ביום רביעי בדיון שבו הניחו אקדח טעון לראשי הרשויות על השולחן

חיים גבתי:       חברים, כשבא פה אותו אחד והיה מאיים פה על חברי כנסת של הליכוד שדיברו מדם ליבם נגד הדבר הזה, איימו עליהם, כמו אחרוני האנשים איימו עליהם

חיים גבתי:  בסופו של דבר אלה הדברים שהיא אמרה

חיים גבתי:  היא אמרה בהגינות, ייאמר לזכותה

אופיר כץ: אני שוב חוזר ואומר, כשעושים פיצול זה לא אומר שהחוק יורד סופית מחוק ההסדרים

אופיר כץ:  יש את האפשרות לשוב ולמזג, כמו שיש אפשרות לכיוון השני

קריאה: אבל אם המליאה החליטה - - -     

אופיר כץ: אני לא אלמד אותך איך לנהל את הרשות, כי אני לא יודע, אז אל תגיד לנו איך הכנסת עובדת ואיך התקנון עובד, עם כל הכבוד

גלעד קריב: אופיר, שאלה פרוצדורלית

אופיר כץ: וכמו שיש את האפשרות למזג ככה יש את האפשרות ההפוכה

אופיר כץ:  יושב זאב אלקין, ועשינו מספר פיצולים, לא רק בוועדת הכנסת, גם בוועדת הפנים

אופיר כץ:  זה יכול להיות גם לפצל וגם למזג

גלעד קריב: אופיר, אבל מה השאלה - - -      

זאב אלקין: אבל לא מפצלים ולמזג

זאב אלקין:  אני לא זוכר כזה מקרה שפיצלו בוועדת הכנסת לפני הדיון והחזירו

אופיר כץ: שגית לא השלימה את התשובה, בבקשה

שגית אפיק: אני לא השלמתי את התשובה אליך

שגית אפיק:  השאלה שלך, חבר הכנסת אלקין, הייתה האם אפשר לפצל ובסמוך לכך למזג

גלעד קריב: בלי מליאה

זאב אלקין: אני דיברתי על מסורת דיונים על חוק ההסדרים

שגית אפיק: אז אמרתי, במסורת הדיונים בחוק ההסדרים לא היה נהוג לפצל בצורה כזאת וכאן הייתה הסכמה מורכבת, מעבר לכך שהמתווה הזה של פיצול שלאחריו ייתכן גם מיזוג הוצג בוועדת הכנסת בזמן שנעשו הפיצולים

שגית אפיק:  אבל ביחס לקרן, כפי שרבים מכם אמרו כאן, הייתה הסכמה מורכבת

שגית אפיק:  ההסכמה אמרה שבסופו של דבר הנוסחה נשארת בהצעת החוק ואז אפשר לקבל החלטה מה עושים ביחס לקרן למעשה

אופיר כץ: התשובות לא מעניינות

אופיר כץ:  הם שואלים ומדברים עם אחרים

גלעד קריב: אדוני היושב ראש, שאלה

אופיר כץ: מי ששואל לפחות שיאזין לתשובה

אופיר כץ:  שיכבד, לא אותנו, את היועצת המשפטית

גלעד קריב: אני האזנתי

אופיר כץ: לא, זה לא אליך

גלעד קריב: אחרי שחבר הכנסת גפני קרא לי לסדר האזנתי בקשב רב

אופיר כץ: גלעד, סיימנו

גלעד קריב: אבל זה שאלת המשך לעניין הפרוצדורלי

אופיר כץ: אחרונה, קדימה

גלעד קריב: א', אמרה היועצת המשפטית - - -     

אופיר כץ: הוא רוצה שאלת המשך פרוצדורלית, אני מאפשר לו

אופיר כץ:  גלעד, בלי נאום הקדמה לפני, שאלה, משפט וסימן שאלה

קריאה: אין סיכוי, אופיר

אופיר כץ: אתה תראה שהוא יפתיע עכשיו

גלעד קריב: אני חייב לומר שאני מתרגש איך חברי הכנסת של יהדות התורה עוקבים בקפידה אחרי דרכיי בכנסת

משה גפני: ממש לא

גלעד קריב: ממש מומחים גדולים נהיו

גלעד קריב:  טוב, לא נורא

משה גפני: רציתי לדעת מתי מצביעים אז התפלאתי שאתה - - -     

מתן כהנא: עוצמה יהודית נגד התקציב

מתן כהנא:  חבל, הם בכלל לא ב - - -     

אופיר כץ: מתן, כולם ראו

מתן כהנא: בצלאל לוקח לעצמו שלושה מיליארד שקלים

זאב אלקין: לא, השאלה אם חבר הכנסת קרויזר ראה

זאב אלקין:  מה, כולם ראו? חבר'ה, השאלה אם חבר הכנסת קרויזר

מתן כהנא: חבר הכנסת קרויזר

אופיר כץ: מתן, לקרוא אותך לסדר?      

מתן כהנא: אפשר

אופיר כץ: אז קריאה ראשונה

זאב אלקין: חבר הכנסת קרויזר, אתה ראית מה אומר ראש מפלגתך על התקציב הזה?      

שרון ניר: אבל, אדוני, רגע

אופיר כץ: לא, לא רגע, הוא באמצע משפט

שרון ניר: הוא נותן לך רעיון, פשוט לא להכניס את ה - - -     

גלעד קריב: מכיוון שלא היה תקדים לעניין הזה אז אני עדיין מבקש מהיועצת המשפטית לחשוב האם אין פה מקרה ייחודי של הליכי המיזוג, ומכיוון שזה פוצל ואושר על ידי המליאה האם לא צריך פה עדיין להגיע מחר למליאה? אבל מעבר לזה, בהנחה שלא צריך - - -     

אופיר כץ: אבל היא ענתה על זה

גלעד קריב: בהנחה שלא צריך להגיע למליאה, מכיוון שהדיון בימים האחרונים בוועדת הכספים מתנהל כל כולו תחת ההבנה שיש פיצול, האם אנחנו לא צריכים במידה שיאשרו כאן את המיזוג, לא לגשת ישר להצבעות, לפתוח דיון מהותי כי כרגע מכניסים אלמנט דרמטי בחזרה לחוק?      

אופיר כץ: טוב, השאלה הובנה

ולדימיר בליאק: ודאי

ולדימיר בליאק:  אגב, לא בהכרח התנהל דיון בוועדת הכספים

ולדימיר בליאק:  התנהל דיון בחדרי חדרים

גלעד קריב: דרך אגב, זו הודעה לקרויזר, אלמוג כהן העביר את הגזיבו משדרות ללשכת שר האוצר

אופיר כץ: גלעד, אתה רוצה תשובה או לא? תעצור

אופיר כץ:  בבקשה, שגית

שגית אפיק: ראשית כבר ביום חמישי למעשה החלה הוועדה על בסיס אמירות שנאמרו שיש הסכמה מסוימת, היא התחילה לדון בחלק מהסעיפים שמתייחסים לקרן

שגית אפיק:  גם המיזוג שייעשה כאן הוא ככל הנראה לא יהיה מיזוג של כלל הסעיפים שמתייחסים לקרן, אלא רק יהיה מיזוג כרגע של כולם, אבל כמובן שהוועדה תצטרך לקבל החלטות - - -     

זאב אלקין: מה, יפצלו עוד פעם?      

שגית אפיק: לא, לא, לא יפצלו עוד פעם

אופיר כץ: זאב, די

זאב אלקין: אני מנסה להבין

אופיר כץ: תן לה לסיים, אולי במשפט הבא תבין?      

שגית אפיק: לא יפצלו עוד פעם

שגית אפיק:  ביום חמישי בשעה שבע בערב הונח נוסח בפני חברי הוועדה שאף אני הבעתי את ביקורתי ביחס אליו, ויודעת את זה חברת הכנסת שרן השכל ויודע את זה חבר הכנסת ולדימיר בליאק, ואף אני ציינתי שזו הפעם הראשונה שגם אנחנו ראינו אותו

שגית אפיק:  הנוסח הזה כלל סעיפים מסוימים שעסקו בקרן והחל ביחס אליהם דיון והתקיים דיון ביחס לסעיפים האלה

שגית אפיק:  למעשה אפילו האוצר צריך לחזור אלינו עם תשובות ביחס לשני סעיפים שמתייחסים שם

שגית אפיק:  אנחנו הצענו מנגנון אחר מהמוצע וסוכם שהם יחזרו ביום ראשון

שגית אפיק:       ולכן לשאלתך, חבר הכנסת קריב, הדיון הזה התקיים כבר ביום חמישי והוא ימשיך היום

שגית אפיק:  הוא לא יהיה על כל הסעיפים, לא במובן הזה שהם יפוצלו, אלא במובן הזה שהם פשוט יירדו וככל הנראה גם הממשלה תוותר עליהם וגם הכנסת תוותר עליהם ובסוף - - -     

ולדימיר בליאק: יש לציין שהנוסח השתנה כבר

שגית אפיק: הנוסח כבר השתנה מאז, נכון

שגית אפיק:  הנוסח השתנה בעקבות דיוני הוועדה ביום חמישי, שזה מחזק את התשובה לחבר הכנסת קריב

זאב אלקין: לא, שגית, את אמרת שכל זה בנוי על הנחת עבודה שיש הסכמה

זאב אלקין:  אנחנו כבר כולנו יודעים - - -     

קריאה: אין הסכמה

אופיר כץ: בסדר, פה אנחנו חלוקים

זאב אלקין: אין הסכמה

קריאה: לא, מה חלוקים? אין הסכמה

קריאה:  אין הסכמה

אופיר כץ: אם כך אנחנו עוברים להצבעה

אופיר כץ:  חוזרים בארבע ועשרה

מתן כהנא: התייעצות סיעתית

ולדימיר בליאק: התייעצות סיעתית

מתן כהנא: אתה צריך להתייעץ, לבדוק אם אתה רוצה לדפוק את הפריימריז שלך בשביל סמוטריץ'

אופיר כץ: בארבע ועשרה מצביעים

גלעד קריב: איזה הצבעה?      

נעמה לזימי: ועל מה?     

זאב אלקין: אתה לא נתת לראשי העיר לדבר, איך אפשר להתייעץ איתם? עכשיו אתה נותן להם לדבר, חמש דקות

רותם ידלין: הדבר הכי מדהים, שאם היינו מנהלים את הרשויות שלנו ככה כבר מזמן משרד הפנים היה זורק אותנו מהתפקיד

גלעד קריב: אבל למה? יושבים כאן ראשי רשויות - - -     

ולדימיר בליאק: אנחנו רוצים הצבעה שמית

חמד עמאר: היועצת המשפטית, איך אנחנו יכולים לעשות הצבעה שמית?      

שגית אפיק: הצבעה שמית היא לשיקול דעת יושב ראש הוועדה

מתן כהנא: אין מספר חתימות שאפשר לבקש כדי שתהיה הצבעה שמית?      

קריאה: ממה חברי הכנסת מתביישים להצביע בשמם? ממה? את מי אתם מייצגים?      

כרמל שאמה-הכהן: אדוני היושב ראש, אפשר לשקף את הטלפון שלי למסך? אני רוצה להראות לכם מה ליכודניקים כותבים עליכם

כרמל שאמה-הכהן:  ליכודניקים, שכל הזמן תקפו אותי על הקשר שלי עם גדעון סער

כרמל שאמה-הכהן:  אני רוצה להראות לכם מה ליכודניקים ברמת גן כותבים, איזה הודעות

רותם ידלין: נשמח גם להראות לכם את כל הרשויות שאמרתם שהם לא פה מפרגנים לחיים ביבס על השביתה

אופיר כץ: כרמל, אתה יכול להקריא

כרמל שאמה-הכהן: לא, שיראו בעיניים, אחרת יגידו שסתם הקראתי

רותם ידלין: ירוחם מפרגנת לביבס על השביתה

רותם ידלין:  אתם רוצים שנקריא לכם מה קורה בקבוצת ראשי הרשויות?     

נעמה לזימי: בוא תראה מה הם כותבים לי, הליכודניקים

כרמל שאמה-הכהן: לא, מפלגת העבודה זה לא נחשב

כרמל שאמה-הכהן:  ליכודניקים בפעם הראשונה, אתם לא מבינים באיזה אופסייד אתם, של חצי מגרש

כרמל שאמה-הכהן:  לא של מטר, חצי מגרש אתם באופסייד, תמשיכו

נעמה לזימי: השמדת ערך יפה, רק הציבור משלם לצערנו

זאב אלקין: אופיר, אתה טועה

זאב אלקין:  כששמים אותך מול כל ראשי העיר מהליכוד לא שווה להיות יושב ראש, מכניסים אותך פה לפינה ש - - -     

כרמל שאמה-הכהן: שמים אותו על המזבח

אופיר כץ: אי אפשר לקבל תפקיד ולהיבחר לתפקיד ולשבת על כיסא נוח

זאב אלקין: אפשר לפתור בעיות במקום להגיע –      

מתן כהנא: אני רוצה שיוקראו השמות של כל המצביעים

משה גפני: בבקשה, כרמל, אל תשים גדר מסביב לסמינר לוסטיג

כרמל שאמה-הכהן: לא מתאים לך להגיד את האמירה הזאת, כבוד הרב

כרמל שאמה-הכהן:  כשאתה פנית אליי בעניין לוסטיג התייחסתי אליך בכבוד והיית אז באופוזיציה

משה גפני: נכון

כרמל שאמה-הכהן: תכבד

משה גפני: אני זוכר ולכן אני אומר לך, אל תעלה את זה

כרמל שאמה-הכהן: ותפעיל את חוכמתך, כי אחרי זה אי אפשר לחזור לאחור

קריאה: גפני, תציל אותנו

קריאה:  באמת, גפני

משה גפני: אל תעלה את זה

כרמל שאמה-הכהן: אני לא מאיים, מאיימים עלינו כל היום

משה גפני: אל תעלה את זה, אמרתי

כרמל שאמה-הכהן: איך לא להעלות את זה? ומה יקרה, מה אתה חושב שיקרה? אני אביא אותך לישיבת התקציב, תבוא תפתור לי את הבעיות

כרמל שאמה-הכהן:  מה שתצליח להעביר אני אסמוך את ידי

כרמל שאמה-הכהן:  הנה, דיל

רותם ידלין: אפילו מהטייס האוטומטי ברחו לנו מהדיון

כרמל שאמה-הכהן: מה, לא נראה את הנולד, לא נראה את המחר? עיניים לנו ולא נראה? אוזניים לכם ולא תשמעו? איפה אתם, לאן הגעתם?      

משה כחלון: אדוני היושב ראש, זה הזמן לעצור

משה כחלון:  זה הזמן לסגת מזה

שרן השכל: אתם שמים טבעת חנק בידיים שלהם, זה בדיוק מה שהם רוצים

אושרת גני גונן: זו בדיוק הזדמנות לפצל את כל החוק הזה מחוק ההסדרים

אושרת גני גונן:  זו הזדמנות

כרמל שאמה-הכהן: לא יקרה, זה יהיה בחוק רגיל

משה כחלון: תפצלו את הכול החוצה, אל תעשו את ההצבעה הזאת

אושרת גני גונן: תפצלו הכול, תפצלו את החוק הזה מחוק ההסדרים

אושרת גני גונן:  נשב ביחד

רותם ידלין: כמה החמאתם לנו בקורונה, איך שר הביטחון וראש הממשלה החמיאו לנו על ניהול בשבוע שעבר, אבל להכניס לנו יד לכיס אין שום בעיה

אושרת גני גונן: תזמינו את משרד הפנים, נשב, נחשוב ביחד על מבנה ארנונה

אושרת גני גונן:  אל תעשו את זה כמחטף

רותם ידלין: איזה משרד פנים? זה שלא הגיע לאף אחד מהדיונים כי הוא לא מאמין במה שקורה כאן?      

משה כחלון: אדוני היושב ראש, זה הזמן לעצור את ההליך הזה, לפצל את שתי ההצעות החוצה, לא לקיים את ההצבעה היום

משה כחלון:  לפצל את הכול החוצה ולא להביא לקרע מול השלטון המקומי

משה כחלון:  השביתה מחר תעצור את המדינה

משה כחלון:  זה הזמן שלכם להשבית את ההצבעה הזאת

גלעד קריב: אנשי האוצר, השביתה מחר תעלה יותר מכל מה שתכניסו בקרן ארנונה

צבי ידידיה סוכות: גלעד, השיטה הזו נגמרה, כל דבר שלא מתאים לכם נשבית את המדינה?      

גלעד קריב: לא, לא נגמר

גלעד קריב:  עוד לא התחלנו, צבי

אושרת גני גונן: תסתכלו מה קורה, כל הרשויות מודיעות על שביתה

גלעד קריב: עוד לא התחלנו

אושרת גני גונן: אם החוק הזה לא ייצא מחוק ההסדרים כל הרשויות ישביתו, לא חבל?      

צבי ידידיה סוכות: זה ממש לא כל הרשויות

אושרת גני גונן: נכון, אתה צודק, יהודה ושומרון לא ישביתו

גלעד קריב: אל תדאג, רק על העניין של הרשויות ביהודה ושומרון החוק הזה ייפסל בבג"צ

רותם ידלין: חבר הכנסת סוכות, זה לא פוליטי, יש לי תושבים שהצביעו לך, הם שולחים לי כל הכבוד

רותם ידלין:  את פוגעים בתושבים שהצביעו לכם, זה לא פוליטי, זה לא ימין ולא שמאל

רותם ידלין:  התושבים שלנו הצביעו לכולכם ואתם מוציאים להם מהכיס

קריאה: לא היה שום הסכם

רותם ידלין: לא היה הסכם, אנחנו לא הצבענו לו, ניצלתם את שעת הלילה המאוחרת

יסמין פרידמן: מה זה משנה? גם אם היה הסכם מה זה משנה?     

קריאה: לא היה שום הסכם

יסמין פרידמן: עם אקדח על הרקה יש הסכם?      

צבי ידידיה סוכות: אתה מדבר איתי על דם ואת מדברת על אקדח, מה נסגר עם הטרמינולוגיה הזאת?      

יסמין פרידמן: כי ככה זה, זה בדיוק מה שהם אמרו, שמו להם אקדח ואמרו להם בואו להסכם

רותם ידלין: חבר הכנסת, מרבית ראשי הרשויות פה זה ליכוד

רותם ידלין:  חיים ביבס זה ליכוד, על מה אנחנו מדברים?      

צבי ידידיה סוכות: חיים ביבס הבוקר כמעט חתם הסכם

רותם ידלין: לא הסכמנו לשחיטת השלטון המקומי

אושרת גני גונן: הוא נמצא כאן, הוא אומר, מה אתה מדבר בשמו?      

צבי ידידיה סוכות: הוא חושב שהשיטה הזאת להשבית את המדינה והוא יקפל את הממשלה תעבוד עוד פעם     

מתן כהנא: צבי סוכות, ממילא התקציב לא יעבור, עוצמה יהודית נגד, קרעי נגד

מתן כהנא:  זה לא יעבור

מתן כהנא:  אין כסף לגליל, אין כסף לנגב

אופיר כץ: אם כך, חברים, מי בעד המיזוג?      

חמד עמאר: אנחנו רוצים לדעת מי הצביע בעד, מי הצביע נגד

מתן כהנא: חנוך מלביצקי בעד, סעדה בעד, ביסמוט בעד

מתן כהנא:  מי עוד מהליכוד בעד?      

שרן השכל: תתביישו, חותמות גומי, זה מה שאתם

קריאה: בושה, בושה

מתן כהנא: אלי דלל, אתה לא בעד? אלי דלל, אתה לא מצביע?      

כרמל שאמה-הכהן: אלי דלל לא פה

יסמין פרידמן: ביסמוט בעד

מתן כהנא: איפה אלי דלל? אלי דלל ברח

אופיר כץ: תשעה בעד

אופיר כץ:  מי נגד?      

יסמין פרידמן: פשוט בושה, רובוטריקים

יסמין פרידמן:  נגד

קריאה: סעדה, ככה אתה מצביע?      

מתן כהנא: קרויזר, תרים את היד, אתה נגד

מתן כהנא:  בן גביר נגד התקציב

אופיר כץ: חברים, ישראל ביתנו, יש לכם נציג אחד

אופיר כץ:  סך הכול אופוזיציה שבעה

זאב אלקין: אתה לא רצית הצבעה שמית כולנו נצביע

זאב אלקין:  או שנצביע שמית או שיהיה כך

קריאה: תשע נגד תשע

מתן כהנא: חבר'ה, יש רוב נגד

זאב אלקין: או שתצביע שמית מסודר או שתתמודד עם מה שיש

יוליה מלינובסקי: אנחנו רוצים הצבעה שמית

מתן כהנא: אנחנו רוצים הצבעה שמית

קריאה: יש רוב נגד ההצעה

קריאה: אה, עכשיו שמית? יפה

יוליה מלינובסקי: אנחנו רוצים הצבעה שמית

יוליה מלינובסקי: בעד – 9 

יוליה מלינובסקי: אושר

ולדימיר בליאק: רביזיה

גלעד קריב: גם אנחנו מבקשים רביזיה

גלעד קריב:  איזו בושה, איזו בושה

יסמין פרידמן: סליחה, מתי רביזיה?     

קריאה: לא עבר, תשע נגד תשע

קריאה: מה צריך עוד לקרות כדי שאתם תראו כמה החוק הזה הוא לא הגיוני, לא פייר, לא הגון, לא מוסרי? מה עוד צריך

קריאה: תשע נגד תשע, יפה

קריאה: לא, הוא אומר שעבר

גלעד קריב: לא, מישהו הצביע לא נכון, הם תיכף יעשו בירור

אופיר כץ: ערב טוב לכולם

אופיר כץ:  אני מחדש את ישיבת ועדת הכנסת, רביזיה שהוגשה על ידי חברי הכנסת ולדימיר בליאק, זאב אלקין, עאידה תומא סלימאן ואנוכי

אופיר כץ:  איפה המנמקים? זאב אלקין

אופיר כץ:  מי מנמק מהמגישים?      

שרן השכל: אני יכולה לנמק

אופיר כץ: שרן לא הגישה

אופיר כץ:  ולדימיר בליאק לא פה?     

שרן השכל: אבל יש מישהו מיש עתיד שיכול לנמק

אופיר כץ: שמות, לא סיעות

משה טור פז: אני פה

אופיר כץ: אני לא מתחמק, אני אתן לך, רק תבחרו אותו

אופיר כץ:  גם אם אתם לא נמצאים אני אתן לך

שרן השכל: אני, קינלי, אימאן ח'טיב, מלינובסקי

אופיר כץ: עאידה כן רשומה והיא פה

אופיר כץ:  עאידה, את רוצה בשם האופוזיציה?      

שרן השכל: כולנו, אחד מכל סיעה

אופיר כץ: אבל הם לא פה

שרן השכל: אנחנו פה, אני, קינלי, יוליה, גלעד קריב, אימאן

אופיר כץ: זה לא סיעתי

אופיר כץ:  אחד

אופיר כץ:  עאידה, בבקשה, תנמקי

שרן השכל: אחד מכל סיעה

אופיר כץ: לא, זה לא סיעתי

אופיר כץ:  עאידה, את מנמקת? בבקשה

שרן השכל: אני הגשתי גם כן

עאידה תומא סלימאן: אנחנו שוב ביקשנו - - -     

אופיר כץ: אני מבקש שקט, עאידה גם ככה צרודה, כמו ששמנו לב

עאידה תומא סלימאן: נכון, תודה על ההתחשבות

אופיר כץ: אני מבקש שקט בוועדה, לא שומעים

עאידה תומא סלימאן: אנחנו הגשנו את הרביזיה על ההחלטה וההצבעה שהייתה בעניין המיזוג

עאידה תומא סלימאן:  אנחנו עדיין מתעקשים שקודם כל המיזוג שנעשה לאחר הפיצול שקדם לו ושוב נסוגתם מהעניין של הפיצול שהיה בעניין הקרן וחשבנו שהטבלה של ההפרשות, אנחנו גם נפצל אותה כדי שיהיה עליה דיון, פתאום באופן מפתיע מחזירים אתז ה תוך שעה

עאידה תומא סלימאן:  לא לוקחים בחשבון קודם כל שהחוק הזה מחייב דיון מאוד מעמיק

עאידה תומא סלימאן:       עכשיו בדיוק היינו בוועדת הכספים, קיבלנו את הטבלאות של מרכז השלטון המקומי וכשעושים השוואה בין הטבלאות שקיבלנו ממרכז השלטון המקומי לבין הטבלאות שקיבלנו מהאוצר יש פער עצום

עאידה תומא סלימאן:  עצם העובדה שגם האוצר לא נותן שום תשובה שהיא ריאלית בעניין הרשויות המקומיות הערביות, שכל העניין של הנפקת היתרי בנייה זה לא בידיים שלהם, זה בידי ועדות שהרבה פעמים אין להם שליטה עליהם

עאידה תומא סלימאן:  אנחנו אמרנו את זה, תנו היתרי בנייה ל-50,000 בתים שנבנו כבר ונמצאים בתחום של הרשות המקומית ותחלקו אחר כך את המענקים

עאידה תומא סלימאן:       אני חושבת שהגיע הזמן להתייחס לקרן הזו שרוצים לייצר אותה כעוד קרן שמכניסה כסף לאוצר ונותנת כוח לאוצר להעביר כספים דווקא להתנחלויות, אני חושבת שהגיע הזמן להתייחס ברצינות, לחזור ולפצל את כל החוק מחוק ההסדרים ולהשאיר אותו

עאידה תומא סלימאן:  לוקחים בחשבון שממחר בבוקר, אני הבנתי שממחר בבוקר יש השבתה

עאידה תומא סלימאן:  ברגע זה, כבוד היושב ראש, מתקיימות הפגנות בהרבה מקומות ויישובים בארץ של תושבים שמאוד מודאגים

עאידה תומא סלימאן:  כדאי מאוד להקשיב למה שקורה בשטח, כדאי מאוד להקשיב לרשויות המקומיות

עאידה תומא סלימאן:       לפני כעשר דקות קיבלתי את ההודעה שהוציאו הרשויות המקומיות הערביות שעומדים איתנים גם כן בהתנגדות שלהם ואומרים שהצעת החוק הזו לא מביאה שינוי אמיתי

עאידה תומא סלימאן:  ואם המדינה באמת רוצה לסגור פערים ולעשות צדק חלוקתי, אז יאללה, בבקשה, יש לכם תקציב, תשקיעו אותו בקרן של סגירת פערים והכסף שהאוצר אומר שהוא רוצה - - -     

משה גפני: אבל, עאידה, לא בא אף ראש עיר ערבי אחד

עאידה תומא סלימאן: הם סומכים עלינו גם

גלעד קריב: הם עסוקים בללכת ללוויות

אופיר כץ: זהו

אופיר כץ:  עאידה, סיימת?      

גלעד קריב: הם הולכים כל יום ללוויה אחרת

עאידה תומא סלימאן: גפני, אתה יודע שבדיונים הקודמים היו ראשי רשויות מקומיות ערביות?      

אימאן ח'טיב יאסין: נכון, הגיעו

משה גפני: לא בזה

אימאן ח'טיב יאסין: גם בזה, למה?      

אופיר כץ: לא, זה לא דיון

אימאן ח'טיב יאסין: ראש עיריית כפר קאסם לא הגיע? הגיע

חיים גבתי: זה לא נכון, כי כפר קאסם היה פה כמה וכמה פעמים

עאידה תומא סלימאן: אתם רוצים? אני אקריא את ההודעה שהם הוציאו

עאידה תומא סלימאן:  אתם רוצים לשמוע?      

רותם ידלין: זה בקבוצת ראשי הרשויות, הם מודיעים על שביתה מחר

רותם ידלין:  אז הם כנראה איתנו למרות שנוח להגיד אחרת

עאידה תומא סלימאן: גפני, אם באמת אכפת לך לשמוע את דעתם של ראשי הרשויות המקומיות אני מוכנה להקריא לכם את ההודעה שיצאה לעיתונות, אמנם אני צרודה

משה גפני: לא, בסדר, שכנעת

אופיר כץ: תעבירי לקבוצה של ועדת הכנסת

אופיר כץ:  תודה

אופיר כץ:  אם כך אני עובר להצבעה

משה טור פז: רגע, יש עוד סיעות

משה טור פז:  אנחנו גם הגשנו רביזיה

שרן השכל: אנחנו גם רוצים לנמק

גלעד קריב: יש עוד הנמקות

שרן השכל: אנחנו גם הגשנו רביזיה

אופיר כץ: שרן, לא כל אחד שהגיש, אם הגישו 30?      

מיכאל ביטון: לא, אבל אלקין הגיש, אני במקומו

שרן השכל: אין 30 סיעות

גלעד קריב: אבל לא הגישו 30

אופיר כץ: אני עובר להצבעה

משה טור פז: אופיר, יש ארבע סיעות

מיכאל ביטון: רגע, אלקין הגיש, אנחנו רוצים במקומו לדבר

משה טור פז: אופיר, אתה לא מחויב, אבל תן לנו ארבע הנמקות

מיכאל ביטון: מרצון טוב אתה אמור לתת את זה

אופיר כץ: אחד אחרון, אתה מדבר?      

מיכאל ביטון: אני רוצה לדבר

גלעד קריב: למה לא כל אחד שהגיש רביזיה?      

אופיר כץ: אם אתם לא מאפשרים אז אני מצביע

מיכאל ביטון: אני רוצה לדבר

משה טור פז: תן למיכאל ביטון

יוליה מלינובסקי: הוא היה ראש עיר, הוא מבין על מה הוא מדבר

משה גפני: אבל למה אתה לא מחייך?      

מיכאל ביטון: למה? אני אגיד לך בסוף, אתה מופיע אצלי בדף

גלעד קריב: כי הוא בוכה מה אתם עושים לצדק חלוקתי

מיכאל ביטון: מטרת החוק הזה הייתה, כאילו, על ידי האוצר, הגאון, הטוב, הוגה הדעות והיוזמות, לדיור בר השגה בישראל ולצמצם פערים בין רשויות, לעשות צדק חלוקתי

מיכאל ביטון:  כמה תמימות וכמה יושרה של האוצר

מיכאל ביטון:  בואו נראה דיור בר השגה

מיכאל ביטון:  דיור בר השגה זה לא עושה, אין בשורה בכלל של האוצר לדיור בר השגה, ויש לאוצר כלל בדיור בר השגה, אני בעד דיור בר השגה, שלא יעלה לי שקל ומה שעלה לי יעלה למישהו אחר

מיכאל ביטון:      ואיך אנחנו יודעים את זה? הוא אומר: אני אתן פה לרשויות שיבנו בית 2,000 שקל, בבית הזה יגורו שלושה ילדים

מיכאל ביטון:  הרשות הכי ענייה מוציאה על ילד לחינוך תוספתי, תוספת ממה שהמדינה נותנת, עוד 3,000 שקל

מיכאל ביטון:  יחידת דיור כזאת עושה גירעון מיידי לכל רשות ענייה ב-10,000 שקל

מיכאל ביטון:  בא האוצר, מסתלבט עליה, אומר: תראי, הבאתי לך 2,000 שקל

מיכאל ביטון:  דיור בר השגה זה לא עושה, כי הוא לא באמת אמיץ, הוא לא יודע להיות אריק שרון

מיכאל ביטון:  אין פה אף מנהיג לדיור בר השגה

מיכאל ביטון:  זו הבשורה של מדינת ישראל לבתים? זה מה שיביא בתים חדשים למדינה?      אבל הוא אומר: אני אעשה צמצום פערים בחברה

מיכאל ביטון:  איך אני אעשה צמצום פערים בחברה? יכולת להגדיל מענקי איזון למספר הרגיל שלהם, יכולת להביא מיידית תכנית חירום לתעשייה ועסקים בכל הרשויות העניות, אתה אוהב פיתוח כלכלי

מיכאל ביטון:  איפה, איזה חוק הסדרים? בליץ, ותמ"ל לעסקים

מיכאל ביטון:  נביא ל-200 רשויות של מקבלי מענקי איזון, נביא להם תעשייה ונביא להם עסקים וזהו ויהיו להם הכנסות

מיכאל ביטון:  ממש הוא דואג לצמצום פערים בין רשויות

מיכאל ביטון:       הוא רצה לעשות תקצוב דיפרנציאלי

מיכאל ביטון:  הרי הוא לא ישן בלילה עכשיו שיש אי שוויון בין רשויות, אבל הוא ישן טוב בלילה כשהחינוך לא שווה והרווחה לא שווה ואיכות החיים לא שווה

מיכאל ביטון:  הוא ישן טוב בלילה

מיכאל ביטון:  מתי הוא לא ישן בלילה? כשהוא צריך לקחת רשויות מקומיות 2,000 שקל

מיכאל ביטון:  למה הוא לוקח להם 2,000 שקל ליחידה? כי הוא היה נדיב

מיכאל ביטון:  עד השנה הוא נתן 30,000 שקל ליחידה חדשה

מיכאל ביטון:  אם הוא נתן 30,000 שקל ליחידה חדשה זאת אומרת שהוא נתן לרשות כזאת 15 שנים של שקט, 2,000 שקל לשנה

מיכאל ביטון:  מה באה התקנה של המינהל ואמרה? אין יותר 30,000 שקל ליחידה

אופיר כץ: מיכאל

מיכאל ביטון: אני מסיים, אני באמצע השוונג

מיכאל ביטון:  הוא נותן 12,000 שקל ליחידה, זה מה שהוא אמר במינהל: אני אוסר עליכם לתת לרשויות 30,000 שקל ליחידה, מאיפה הוא משלים 2,000 שקל ליחידה? מרשויות מקומיות

מיכאל ביטון:  אין פה לא רצון לבר השגה ולא לשוויון של רשויות

מיכאל ביטון:       אם האוצר היה בא לצמצם פערים היינו הולכים איתו, אבל הוא בא לארגן לעצמו קופה קטנה במקום התשלומים של עצמו ושל המינהל על דירות

מיכאל ביטון:  ודירות זה בעיה שלו, זה לא בעיה של רשויות מקומיות, ואם הוא לא שם את היד בכיס לא יהיו דירות בישראל

מיכאל ביטון:  ואם הוא רב עם 100 רשויות בישראל אז עוד יותר לא יהיו דירות

מיכאל ביטון:  ואני הראשון בעד צדק חלוקתי, אבל זה בלוף של צדק חלוקתי, זה כסף קל מרשויות על מחדל הדיור של האוצר

אופיר כץ: תודה, מיכאל

מיכאל ביטון: וגפני, אמרתי שאני מגיע אליך, אל תיתן לזה יד

מיכאל ביטון:  אל תיתן לזה יד

קריאה: ביטון מצפון תל אביב, נכון?      

אופיר כץ: תודה רבה

אופיר כץ:  מי בעד הרביזיה? שישה

אופיר כץ:  מי נגד? תשעה

אופיר כץ: בעד – 6 

אופיר כץ: לא אושר

אופיר כץ: אם כך הרביזיה הוסרה ואני נועל כרגע את הישיבה

שרן השכל: אני מבקשת לקבל זמן לכתוב הסתייגויות בבקשה לסעיף שצורף, לכל חברי האופוזיציה, זמן סביר

שרן השכל:  זמן סביר של אולי חמש שעות כדי שנוכל לכתוב את ההסתייגויות שלנו להצעת החוק

שגית אפיק: דיברנו על זה בדיון בוועדה

שגית אפיק:  מדובר בסעיף שכבר ביום חמישי התחלנו בדיון לגביו

שרן השכל: ועדיין, לא ידענו, זה היה דיון תיאורטי

שגית אפיק: אמרנו שכל הסתייגות שתצטרכו שנעשה לה התאמה אנחנו נעשה לה התאמה, אבל אני לא רואה צורך בהוספת זמן להגשת הסתייגויות

אופיר כץ: תודה